[]9. การจัดการ

9.1 โครงสร้างการจัดการของธนาคารประกอบด้วย

  1. คณะกรรมการธนาคาร

2. คณะกรรมการชุดย่อยต่าง ๆ ได้แก่ คณะกรรมการบริหาร คณะกรรมการจัดการ
คณะกรรมการตรวจสอบ คณะกรรมการกำหนดค่าตอบแทนและสรรหา
คณะกรรมการบริหารความเสี่ยง คณะกรรมการพิจารณาสินเชื่อระดับ 2-6
คณะกรรมการธุรกิจรายย่อย คณะกรรมการพิจารณาธุรกรรมด้านตลาดทุน
คณะกรรมการบริหารสินทรัพย์รอการขาย คณะกรรมการบริหารสินทรัพย์และหนี้สิน คณะกรรมการ
Steering Committee คณะกรรมการ IT Strategic Planning Committee
คณะกรรมการการเงินและควบคุม

3.  คณะผู้บริหาร

  มีรายละเอียดดังนี้

1. คณะกรรมการธนาคาร

คำนิยาม

  กรรมการที่ไม่เป็นผู้บริหาร หมายความถึง กรรมการที่มีคุณสมบัติครบถ้วนดังนี้

-   เป็นกรรมการเพียงอย่างเดียว มิได้เป็นผู้บริหารของธนาคาร

-   อาจเป็นหรือไม่เป็นกรรมการอิสระก็ได้

  กรรมการที่เป็นผู้บริหาร หมายความถึง กรรมการที่มีคุณสมบัติครบถ้วนดังนี้

-   มีตำแหน่งเป็นผู้บริหารของธนาคาร

-   มีเงินเดือนประจำในธนาคาร

  กรรมการผู้มีอำนาจลงนาม หมายความถึง กรรมการที่มีคุณสมบัติครบถ้วนดังนี้

-   กรรมการรายหนึ่งหรือหลายรายได้รับแต่งตั้งให้เป็นกรรมการผู้ที่

  สามารถลงนามเพื่อผูกพันธนาคารกับบุคคลภายนอกได้

-   มีการกำหนดเงื่อนไขการลงนามผูกพันธนาคารไว้ในหนังสือรับรองเพื่อ

  ให้บุคคลภายนอกสามารถตรวจสอบได้

  กรรมการผู้ไม่มีอำนาจลงนาม หมายความถึง กรรมการที่ไม่สามารถลงนามเพื่อผูกพันธนาคารกับ
  บุคคลภายนอกได้

กรรมการอิสระ หมายความถึง กรรมการที่มีคุณสมบัติครบถ้วนดังนี้

-   เป็นบุคคลภายนอก และได้รับการเลือกตั้งเข้ามาดำรงตำแหน่ง กรรมการของธนาคาร

-   หากถือหุ้นในธนาคาร หุ้นที่ถืออยู่ต้องต่ำกว่าร้อยละ 5 ของจำนวน

  หุ้นที่มีสิทธิออกเสียงทั้งหมดในธนาคาร บริษัทในเครือ บริษัทร่วม

  บริษัทที่เกี่ยวข้อง หรือ บุคคลที่อาจมีความขัดแย้ง โดยนับรวมหุ้นที่

  ถือโดยบุคคลที่เกี่ยวข้องตามมาตรา 258 แห่งพระราชบัญญัติ หลักทรัพย์และตลาดหลักทรัพย์ พ.ศ.
  2535 ด้วย

-   ไม่มีส่วนร่วมในการบริหารงานในธนาคาร บริษัทในเครือ บริษัท

  ร่วม บริษัทที่เกี่ยวข้อง หรือผู้ถือหุ้นรายใหญ่ของธนาคาร รวมทั้งไม่

  เป็นลูกจ้าง พนักงาน ที่ปรึกษาที่ได้รับเงินเดือนประจำจากธนาคาร

  บริษัทในเครือ บริษัทร่วม บริษัทที่เกี่ยวข้อง หรือผู้ถือหุ้นรายใหญ่

  ของธนาคาร ไม่เป็นผู้มีอำนาจควบคุมของธนาคาร หรือบริษัทใน

  เครือ บริษัทร่วม หรือเป็นบุคคลที่อาจมีความขัดแย้ง ตลอดจนไม่มี

  ความสัมพันธ์กับบุคคลที่ให้บริการด้านวิชาชีพแก่ธนาคารหรือ

  บริษัทในเครือ เช่น ผู้สอบบัญชี ทนายความ เป็นต้น โดยต้องไม่มีผล

  ประโยชน์หรือส่วนได้ส่วนเสียในลักษณะดังกล่าวหรือพ้นจาก

  ตำแหน่งมาแล้วเป็นเวลามากกว่า 1 ปี

-   ไม่มีความสัมพันธ์ทางธุรกิจ อาทิเช่น ไม่เป็นลูกค้า ไม่เป็นผู้จัดหา

  วัตถุดิบ ไม่เป็นเจ้าหนี้หรือลูกหนี้การค้า ไม่เป็นเจ้าหนี้หรือลูกหนี้เงิน

  ให้กู้ยืม เป็นต้น ไม่มีผล ประโยชน์หรือส่วนได้ส่วนเสียไม่ว่าทาง

  ตรงหรือทางอ้อมทั้งในด้านการเงินและการบริหารงานของธนาคาร บริษัทในเครือ บริษัทร่วม
  ผู้ถือหุ้นรายใหญ่ของธนาคาร หรือบุคคลที่

  อาจมีความขัดแย้งในลักษณะที่จะทำให้ขาดความเป็นอิสระไม่เป็นผู้
  ที่เกี่ยวข้องหรือเป็นญาติสนิทกับผู้บริหาร ผู้ถือหุ้นรายใหญ่ ของ ธนาคาร บริษัทในเครือ
  บริษัทร่วมหรือบุคคลที่อาจมีความขัดแย้ง

-   ไม่ได้รับการแต่งตั้งให้เป็นตัวแทนเพื่อรักษาผลประโยชน์ของ

  กรรมการธนาคารผู้ถือหุ้นรายใหญ่ของธนาคาร หรือผู้ถือหุ้นของ

  ธนาคารซึ่งเป็นผู้ที่เกี่ยวข้องกับผู้ถือหุ้นรายใหญ่ของธนาคาร

-   สามารถปฏิบัติหน้าที่และแสดงความเห็นหรือรายงานผลการปฏิบัติ
    งานตามหน้าที่ที่ได้รับมอบหมายจากคณะกรรมการธนาคารได้โดย

  อิสระ โดยไม่อยู่ภายใต้การควบคุมของผู้บริหารหรือผู้ถือหุ้นราย

  ใหญ่ รวมทั้งผู้ที่เกี่ยวข้องหรือญาติสนิทของบุคคลดังกล่าว

อำนาจของคณะกรรมการธนาคาร

1.  คณะกรรมการธนาคารมีอำนาจแต่งตั้งและถอดถอนพนักงานและลูกจ้างของธนาคาร
    กำหนดจ่ายเงินบำเหน็จรางวัลและเงินชดเชยแก่พนักงาน
    หรือลูกจ้างของธนาคารหรือบุคคลใดที่ทำกิจการให้ธนาคาร
    และกำหนดจ่ายเงินปันผลระหว่างกาลให้แก่ผู้ถือหุ้น
    คณะกรรมการธนาคารมีอำนาจตั้งกรรมการจำนวนหนึ่งเป็นคณะกรรมการบริหารหรือคณะกรรมการอื่น
    เพื่อดำเนินกิจการอย่างหนึ่งอย่างใดหรือหลายอย่างโดยจะกำหนดเงื่อนไขอย่างใดก็ได้
    กรรมการบริหารหรือกรรมการอื่น มีสิทธิได้รับค่าตอบแทน
    และหรือบำเหน็จตามที่ที่ประชุมคณะกรรมการกำหนด

2.  คณะกรรมการธนาคารมีอำนาจแต่งตั้งบุคคลใดมาเป็นที่ปรึกษาของคณะกรรมการ
    เพื่อช่วยเหลือให้ความคิดเห็นในกิจการงานของธนาคารและกำหนดค่าจ้างและหรือบำเหน็จรางวัลได้ตามที่คณะกรรมการจะเห็นสมควร

3.  คณะกรรมการธนาคารอาจมอบหมายให้กรรมการคนใดคนหนึ่งหรือหลายคน
    หรือบุคคลอื่นไปปฏิบัติงานอย่างใดอย่างหนึ่งแทนคณะกรรมการธนาคารก็ได้
    และมีอำนาจกำหนดการเปลี่ยนแปลงแก้ไขชื่อและจำนวนกรรมการที่มีอำนาจกระทำการแทนธนาคารได้

4.  ในการประชุมคณะกรรมการธนาคาร กรรมการคนหนึ่งมีหนึ่งเสียงในการลงคะแนน
    แต่กรรมการผู้มีส่วนได้ส่วนเสียในเรื่องใดจะไม่มีสิทธิออกเสียงลงคะแนนในเรื่องนั้น
    ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกหนึ่งเสียงเป็นเสียงชี้ขาด

    บทบาท หน้าที่ และความรับผิดชอบของคณะกรรมการธนาคาร

-   ปฏิบัติหน้าที่ให้เป็นไปตามกฎหมาย วัตถุประสงค์และข้อบังคับของธนาคาร
    และมติที่ประชุมผู้ถือหุ้น ด้วยความซื่อสัตย์ สุจริต
    ระมัดระวังรักษาผลประโยชน์ของธนาคารและผู้ถือหุ้น มีอิสระในการออกความคิดเห็น
    และพร้อมที่จะคัดค้านในกรณีที่มีความเห็นขัดแย้ง ตลอดจนอนุมัติรายการต่างๆ
    หรือเสนอความเห็นต่อผู้ถือหุ้นให้อนุมัติการทำรายการดังกล่าว โดยยึดหลักการดังนี้

  - หลักความเพียงพอในการปฏิบัติหน้าที่ ต้องครอบคลุมครบถ้วนดังนี้

  1) กระทำการที่เห็นโดยสุจริตว่าเป็นไปเพื่อประโยชน์สูงสุดของธนาคาร

  2) การตัดสินใจนั้นได้กระทำอย่างระมัดระวัง และ

  3) การตัดสินใจนั้นได้กระทำอย่างซื่อสัตย์สุจริต ปราศจากความขัดแย้งทางผลประโยชน์ส่วนตน

  - หลักความระมัดระวัง ต้องครอบคลุมครบถ้วนดังนี้

  1) ทำโดยสมเหตุสมผลเยี่ยงกรรมการที่อยู่ภายใต้สถานการณ์เช่นนั้นจะพึงกระทำ

  2) ทำโดยมีข้อมูลอย่างเพียงพอ และ

  3) ไม่มีเหตุที่น่าสงสัยว่าข้อมูลนั้นไม่น่าเชื่อถือ หรือไม่ถูกต้อง

  - หลักความซื่อสัตย์สุจริต ต้องครอบคลุมครบถ้วนดังนี้

  1) การกระทำนั้นมีจุดมุ่งหมายโดยชอบ

  2) การตัดสินใจโดยไม่มีความขัดแย้งทางผลประโยชน์
  เว้นแต่การกระทำนั้นจะผ่านการตัดสินใจจากผู้ไม่มีส่วนได้เสีย
  ซึ่งเห็นว่าเป็นไปเพื่อประโยชน์สูงสุดของธนาคารแล้ว

  3) การไม่นำข้อมูลหรือโอกาสของธนาคารไปใช้เพื่อประโยชน์ของตนเองหรือบุคคลอื่น

-   กำหนดทิศทาง วิสัยทัศน์ เป้าหมาย นโยบาย กลยุทธ์ การบริหารงาน การใช้ทรัพยากร
    การกำหนดมาตรฐานการดำเนินกิจการ ทิศทางการดำเนินงานของธนาคาร
    และกำกับติดตามดูแลการดำเนินกิจการของธนาคารให้เป็นไปตามนโยบายที่กำหนดไว้อย่างมีประสิทธิภาพและประสิทธิผล

-   สรรหาบุคคลที่มีคุณสมบัติเหมาะสมเพื่อให้ผู้ถือหุ้นพิจารณาเลือกตั้งกรรมการ
    ตลอดจนสนับสนุนการใช้สิทธิของผู้ถือหุ้น
    เปิดช่องทางให้ผู้ถือหุ้นสามารถเสนอชื่อบุคคลอื่นเข้ารับการคัดเลือกเป็นกรรมการ

-   สรรหาผู้มีความรู้ความสามารถที่มีคุณสมบัติเหมาะสม เพื่อดำรงตำแหน่งผู้บริหารระดับสูง

-   อนุมัติงบประมาณในการดำเนินงานโดยพิจารณาร่วมกับฝ่ายจัดการ

-   มอบหมายอำนาจให้ผู้บริหารสามารถดำเนินงานให้เป็นไปตามเป้าหมาย
    แต่หากเป็นกรณีที่เป็นเรื่องสำคัญ มีผลกระทบสูงและเป็นเรื่องที่มิใช่ธุรกิจปกติของธนาคาร เช่น
    การลงทุนในธุรกิจอื่น การทำรายการขนาดใหญ่ เป็นต้น
    หรือเรื่องที่ผู้บริหารมีความขัดแย้งทางผลประโยชน์
    คณะกรรมการจะเป็นผู้พิจารณาเพื่อลดความเสี่ยงด้านการจัดการ
    และหากจะต้องได้รับอนุมัติจากที่ประชุมผู้ถือหุ้น
    คณะกรรมการจะเป็นผู้ให้ความเห็นเกี่ยวกับรายการดังกล่าว

-   กำหนดเรื่องที่ฝ่ายจัดการจะต้องนำเสนอต่อที่ประชุมคณะกรรมการธนาคาร

-   กำหนดมาตรการเพื่อให้ผู้บริหารดำเนินงานให้เป็นไปตามเป้าหมาย แผนงานที่กำหนด
    และดูแลให้ผู้บริหารมีการถ่ายทอดนโยบายเป้าหมายต่างๆ ไปยังพนักงานทุกระดับขององค์กร

-   กำกับ ติดตาม
    ดูแลให้ฝ่ายจัดการบริหารงานให้ธนาคารดำเนินกิจการเป็นไปตามกฎหมายและข้อกำหนดในสัญญาที่เกี่ยวข้อง

-   กำกับดูแลให้ธนาคารมีการกำหนดปัจจัยความเสี่ยง ประเมินความเสี่ยง
    หามาตรการจัดการความเสี่ยง ติดตามและตรวจสอบความเสี่ยง
    ตลอดจนพิจารณาทบทวนระบบบริหารความเสี่ยงอย่างสม่ำเสมอ

-   ดำเนินการให้ธนาคารมีและดำรงรักษาไว้ซึ่งระบบการควบคุมภายใน
    และการตรวจสอบภายในที่เพียงพอ เหมาะสม และมีประสิทธิผล เพื่อประโยชน์ของธนาคาร
    กำหนดแนวทางปฏิบัติที่ชัดเจนเพื่อป้องกันและขจัดความขัดแย้งทางผลประโยชน์
    กำหนดนโยบายและวิธีการควบคุมดูแลไม่ให้ผู้บริหารและผู้ที่เกี่ยวข้องนำข้อมูลภายในของธนาคารไปใช้เพื่อประโยชน์ส่วนตน
    พร้อมทั้งมีการประเมินผลและทบทวนความเพียงพอของระบบการควบคุมภายในเป็นประจำทุกสิ้นปี

-   ประสานดุลยภาพที่ดีระหว่างความแตกต่างของผู้มีส่วนได้ส่วนเสียแต่ละกลุ่มกับธนาคารด้วยการให้ความเป็นธรรมแก่ทุกฝ่าย

-   เป็นผู้รับผิดชอบต่องบการเงินของธนาคารและบริษัทในเครือให้มีการเปิดเผยข้อมูลสำคัญอย่างเพียงพอในหมายเหตุประกอบงบการเงิน
    และดูแลให้มีการจัดทำบัญชีที่ถูกต้อง ครบถ้วน
    และมีระบบจัดเก็บเอกสารที่ทำให้สามารถตรวจสอบความถูกต้องของข้อมูลได้ในภายหลัง
    เพื่อให้คณะกรรมการสามารถติดตามการดำเนินงานของฝ่ายจัดการได้
    และให้ผู้ถือหุ้นติดตามผลการดำเนินงานของธนาคารได้อีกทอดหนึ่งด้วย

-   จัดให้มีระบบการรายงานผลการดำเนินงานที่เกิดขึ้นจริงว่า เป็นไปตามเป้าหมายหรือไม่
    รวมทั้งปัญหาอุปสรรคต่างๆ
    เพื่อให้คณะกรรมการธนาคารสามารถติดตามและปรับปรุงแก้ไขแผนงานและกลยุทธ์ต่างๆ
    ได้ตามความเหมาะสม

-   กำหนดแนวทางการประเมินผลการดำเนินงานของผู้บริหารเพื่อพิจารณาปรับค่าจ้างและบำเหน็จประจำปี
    โดยคำนึงถึงหน้าที่ความรับผิดชอบและความเสี่ยงที่เกี่ยวข้อง
    รวมถึงการเพิ่มมูลค่าของส่วนผู้ถือหุ้นในระยะยาวประกอบการพิจารณาประเมินผล

-   พิจารณาโครงสร้างและหลักเกณฑ์ของการจ่ายเงินบำเหน็จรางวัลและเงินชดเชยแก่พนักงาน
    ลูกจ้าง หรือบุคคลใดที่ทำกิจการให้กับธนาคาร โดยจะเป็นผู้ทำการประจำหรือไม่ประจำก็ได้
    ตามที่ฝ่ายจัดการนำเสนอ

-   แต่งตั้งบุคคลใดมาเป็นที่ปรึกษาคณะกรรมการธนาคาร
    หรือขอรับความเห็นทางวิชาชีพจากที่ปรึกษาภายนอก
    เพื่อช่วยเหลือให้ความคิดเห็นในกิจการงานของธนาคารด้วยค่าใช้จ่ายของธนาคาร
    พร้อมทั้งกำหนดค่าตอบแทนและบำเหน็จให้ตามที่เห็นสมควร

-   แต่งตั้งกรรมการจำนวนหนึ่งเป็นคณะกรรมการอื่นหรือคณะอนุกรรมการเพื่อดำเนินกิจการอย่างหนึ่งหรือหลายอย่าง
    พร้อมทั้งกำหนดค่าตอบแทนและบำเหน็จให้ตามที่เห็นสมควร ทั้งนี้ โดยให้การสนับสนุน ดูแล
    มอบอำนาจให้สามารถทำงานได้อย่างเต็มที่
    และสามารถจัดจ้างที่ปรึกษาที่เชี่ยวชาญเฉพาะด้านมาให้ความเห็นเพิ่มเติมด้วยค่าใช้จ่ายของธนาคารได้
    ตลอดจนจัดให้มีพนักงานประจำที่มีหน้าที่ติดตาม หาข้อมูล ประสานงาน
    เพื่อสนับสนุนการทำงานของคณะอนุกรรมการ

-   ดูแลให้ธนาคารมีการเปิดเผยสารสนเทศอย่างครบถ้วน เพียงพอ เชื่อถือได้ และทันเวลา

-   จัดให้มีเลขานุการของคณะกรรมการธนาคารเพื่อช่วยดูแลกิจกรรมต่าง ๆ
    ของคณะกรรมการธนาคาร
    และช่วยให้คณะกรรมการธนาคารและธนาคารปฏิบัติงานให้เป็นไปตามกฎหมาย ระเบียบ
    และข้อบังคับต่างๆ ที่เกี่ยวข้อง

-   จัดให้มีบทบัญญัติเกี่ยวกับหลักการกำกับดูแลกิจการ จรรยาบรรณในการดำเนินธุรกิจ
    นโยบายหรือคู่มือเกี่ยวกับกรรมการ
    นโยบายการบริหารทรัพยากรบุคคลและจรรยาบรรณสำหรับพนักงาน
    เพื่อเป็นแนวทางปฏิบัติภายในองค์กร
    พร้อมทั้งทำการทบทวนเป็นประจำภายในระยะเวลาที่เหมาะสม
    เพื่อให้ทันสมัยและสอดคล้องกับสถานการณ์

-   คณะกรรมการจัดให้มีการประเมินผลการปฏิบัติงานของตนเป็นประจำทุกปี

9.2 การสรรหา การแต่งตั้ง และการถอดถอนกรรมการ

-   เป็นอำนาจหน้าที่ของผู้ถือหุ้นในการเลือกตั้งบุคคลเข้าดำรงตำแหน่งกรรมการของธนาคาร

-   ธนาคารได้แต่งตั้งคณะกรรมการกำหนดค่าตอบแทนและสรรหาทำหน้าที่เป็นผู้พิจารณาคัดเลือก
    และสรรหาบุคคลที่มีคุณสมบัติเหมาะสมกับการดำรงตำแหน่งกรรมการของธนาคาร
    โดยพิจาณาจากบุคคลที่มีคุณสมบัติและไม่มีลักษณะต้องห้ามในการเป็นกรรมการธนาคารพาณิชย์
    หรือ บริษัทหลักทรัพย์ ตามหลักเกณฑ์ธนาคารแห่งประเทศไทย และกฎหมายต่าง ๆ ที่เกี่ยวข้อง
    และนำเสนอ คณะกรรมการธนาคารพิจารณานำเสนอต่อที่ประชุมผู้ถือหุ้นเพื่อแต่งตั้งกรรมการ
    กรณีเลือกตั้งกรรมการพ้นตำแหน่งตามวาระ หรือ แต่งตั้งกรรมการใหม่เพิ่มเติม
    โดยมีหลักเกณฑ์ในการแต่งตั้งกรรมการ ดังนี้

1. โดยมติที่ประชุมผู้ถือหุ้น กำหนดให้มีจำนวนกรรมการของธนาคารไม่น้อยกว่าห้าคน และไม่เกิน
12 คน

โดยจำนวนกรรมการไม่น้อยกว่ากึ่งหนึ่งของกรรมการทั้งหมดต้องมีถิ่นที่อยู่ในราชอาณาจักร

2. การออกคะแนนเสียงเลือกตั้งกรรมการของธนาคารให้ที่ประชุมผู้ถือหุ้นเลือกตั้งตามหลักเกณฑ์
และ วิธีการตามข้อบังคับของธนาคาร ข้อ 16. คือ

(1) ผู้ถือหุ้นคนหนึ่งมีคะแนนเสียงเท่ากับจำนวนหุ้นที่ตนถืออยู่คูณด้วยจำนวนกรรมการที่จะเลือกตั้ง

(2) ผู้ถือหุ้นแต่ละคนจะใช้คะแนนเสียงที่มีอยู่ทั้งหมดตาม (1) เลือกตั้งบุคคลคนเดียวหรือหลายคน
เป็นกรรมการก็ได้ ในกรณีที่เลือกตั้งบุคคลหลายคนเป็นกรรมการจะแบ่งคะแนนเสียงให้แก่ผู้ใด
มากน้อยเพียงใดก็ได้

(3)
บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวน
กรรมการที่จะพึงมี ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกิน
จำนวนกรรมการที่จะพึงมี ให้เลือกโดยวิธีจับสลาก เพื่อให้ได้จำนวนกรรมการที่จะพึงมี

3.  ในการประชุมผู้ถือหุ้นสามัญประจำปีทุกครั้ง
    ให้เลือกตั้งคณะกรรมการทั้งชุดพร้อมกันในคราวเดียว
    แต่ให้คณะกรรมการชุดเดิมรักษาการในตำแหน่งเพื่อดำเนินกิจการของบริษัทต่อไปพลางก่อนเท่าที่จำเป็น
    จนกว่าคณะกรรมการชุดใหม่จะเข้ารับหน้าที่

4.  การเลือกตั้งกรรมการแทนกรรมการที่ว่างลงเพราะเหตุอื่น นอกจากถึงคราวออกตามวาระ
    ให้กรรมการที่คงเหลืออยู่เป็นผู้สรรหาบุคคลใดบุคคลหนึ่ง
    ซึ่งมีคุณสมบัติและไม่มีลักษณะต้องห้ามตามกฎหมายเข้าเป็นกรรมการแทนในการประชุมคณะกรรมการคราวถัดไป
    เว้นแต่วาระของกรรมการที่ว่างลงจะเหลือน้อยกว่าสองเดือน ทั้งนี้
    มติคณะกรรมการธนาคารจะต้องมีคะแนนไม่น้อยกว่า 3 ใน 4
    ของจำนวนกรรมการที่ยังเหลืออยู่
    และบุคคลซึ่งเป็นกรรมการแทนนั้นจะอยู่ในตำแหน่งได้เพียงเท่าวาระที่ยังเหลืออยู่ของกรรมการที่ตนเข้าแทน
    ทั้งนี้เป็นไปตามข้อบังคับของธนาคารที่ได้รับอนุมัติจากที่ประชุมผู้ถือหุ้น

นอกจากการแต่งตั้งและถอดถอนกรรมการตามข้อบังคับและหลักการกำกับดูแลกิจการของธนาคารดังกล่าวแล้ว
พระราชบัญญัติการธนาคารพาณิชย์ได้ให้อำนาจธนาคารแห่งประเทศไทยสั่งให้ธนาคารพาณิชย์ถอดถอนกรรมการหรือบุคคลซึ่งรับผิดชอบในการดำเนินงานของธนาคารซึ่งเป็นเหตุให้เกิดความเสียหายแก่ประโยชน์ของประชาชนหรือไม่ปฏิบัติตามคำสั่งของธนาคารแห่งประเทศไทยออกจากตำแหน่งได้
และให้ธนาคารแต่งตั้งบุคคลอื่นโดยความเห็นชอบจากธนาคารแห่งประเทศไทยเข้าดำรงตำแหน่งดังกล่าวแทนและให้ถือว่าคำสั่งของธนาคารแห่งประเทศไทยที่ให้ถอดถอนหรือแต่งตั้งกรรมการนี้เป็นมติของที่ประชุมผู้ถือหุ้น

รายชื่อคณะกรรมการธนาคาร ณ วันที่ 31 ธันวาคม 2550 มีดังนี้

  -----------------------------------------------------------------------
          รายชื่อคณะกรรมการ               ตำแหน่ง
  ------- ----------------------------- ---------------------------------
  1.      นายทวี บุตรสุนทร                 ประธานกรรมการ

  2.      นายพีรศิลป์ ศุภผลศิริ               กรรมการผู้จัดการใหญ่

  3.      นายเตชะพิทย์ แสงสิงแก้ว           ประธานกรรมการตรวจสอบ /
                                        กรรมการอิสระ

  4.      นายธาริน ทิวารี                  กรรมการตรวจสอบ / กรรมการอิสระ

  5.      นายชัชวาล เอี่ยมศิริ               กรรมการตรวจสอบ / กรรมการอิสระ

  6.      นายพงษ์ภาณุ เศวตรุนทร์            กรรมการ

  7.      นายปรีชา อุ่นจิตติ                 กรรมการ

  8.      นางเสาวณี สุวรรณชีพ              กรรมการ

  9.      นายรันเวียร์ เดวัน                กรรมการ

  10.     นางวาทนันทน์ พีเทอร์สิค            กรรมการ

  11.     นายดาเนียล แอชตัน คาร์โรล        กรรมการ

  12.     นายชิน หยวน หยิน                กรรมการ

          นายฐาภพ คลี่สุวรรณ               เลขานุการคณะกรรมการธนาคาร
  -----------------------------------------------------------------------

โดยมี ศาสตราจารย์พิเศษ ประสิทธิ์ โฆวิไลกูล และ Mr.Richard C. Blum
ดำรงตำแหน่งที่ปรึกษาคณะกรรมการธนาคาร

รายชื่อกรรมการที่มาจากผู้ถือหุ้นรายใหญ่

กระทรวงการคลังได้มอบหมายให้บุคคลเข้าดำรงตำแหน่งกรรมการของธนาคารในฐานะเป็นผู้แทนจากกระทรวงการคลัง จำนวน 1 ท่าน คือ นายพงษ์ภาณุ เศวตรุนทร์ 

 กองทุนเพื่อการฟื้นฟูฯ ได้มอบหมายให้บุคคลเข้าดำรงตำแหน่งกรรมการของธนาคารในฐานะเป็นผู้แทนจากกองทุนเพื่อการฟื้นฟูฯ จำนวน 1 ท่าน คือ นางเสาวณี สุวรรณชีพ

-   Newbridge
    ได้มอบหมายให้บุคคลเข้าดำรงตำแหน่งกรรมการของธนาคารในฐานะเป็นผู้แทนจาก
    Newbirdge จำนวน 4 ท่าน คือ นายรันเวียร์ เดวัน นางวาทนันทน์ พีเทอร์สิค นายดาเนียล
    แอชตัน คาร์โรล และ นายชิน หยวน หยิน

ทั้งนี้ นายพงษ์ภาณุ เศวตรุนทร์ และนางเสาวณี สุวรรณชีพ
เป็นกรรมการผู้มีอำนาจร่วมกันลงนามแทนธนาคาร สำหรับ นายรันเวียร์ เดวัน นางวาทนันทน์
พีเทอร์สิค นายดาเนียล แอชตัน คาร์โรล และ นายชิน หยวน หยิน
เป็นกรรมการผู้ไม่มีอำนาจลงนามแทนธนาคาร

กรรมการผู้มีอำนาจลงนามแทนธนาคาร ณ 31 ธันวาคม 2550

  1. นายทวี บุตรสุนทร ประธานกรรมการ

  2. นายพีรศิลป์ ศุภผลศิริ กรรมการผู้จัดการใหญ่

  3. นายพงษ์ภาณุ เศวตรุนทร์ กรรมการ

  4 . นายปรีชา อุ่นจิตติ กรรมการ

5. นางเสาวณี สุวรรณชีพ กรรมการ

กรรมการสองในห้าคนนี้ลงลายมือชื่อร่วมกัน และประทับตราสำคัญของธนาคาร

อย่างไรก็ดี แม้ว่าตามหนังสือรับรองที่ธนาคารจดทะเบียนกับกระทรวงพาณิชย์จะระบุให้นายทวี
บุตรสุนทร กรรมการ (ดำรงตำแหน่งเป็นประธานกรรมการ)
มีอำนาจลงนามร่วมกันผูกพันธนาคารก็ตาม
แต่มิได้เป็นกรรมการที่ลงนามผูกพันธนาคารในทางปฏิบัติโดยทั่วไป
จึงนับว่าเป็นกรรมการที่มีความเป็นอิสระในการเป็นผู้ทำหน้าที่ตรวจสอบถ่วงดุลการดำเนินงานของฝ่ายจัดการ

2. คณะกรรมการชุดย่อย

คณะกรรมการธนาคารได้จัดให้มีคณะกรรมการชุดย่อยต่างๆ
เพื่อช่วยในการกำกับดูแลกิจการของธนาคาร
เพื่อให้การบริหารงานของธนาคารเป็นไปอย่างมีประสิทธิภาพ และรัดกุม
ประกอบด้วยคณะกรรมการต่างๆ ดังนี้

1.  คณะกรรมการบริหาร

2.  คณะกรรมการจัดการ

3.  คณะกรรมการตรวจสอบ

4.  คณะกรรมการกำหนดค่าตอบแทนและสรรหา

5.  คณะกรรมการบริหารความเสี่ยง

6.  คณะกรรมการพิจารณาสินเชื่อระดับ 2-6

7.  คณะกรรมการธุรกิจรายย่อย

8.  คณะกรรมการพิจารณาธุรกรรมด้านตลาดทุน

9.  คณะกรรมการบริหารสินทรัพย์รอการขาย

10. คณะกรรมการบริหารสินทรัพย์และหนี้สิน

11. คณะกรรมการ Steering Committee

12. คณะกรรมการ IT Strategic Planning Committee

  13. คณะกรรมการการเงินและควบคุม

คณะกรรมการบริหาร

คณะกรรมการบริหาร ประกอบด้วย

  1. นายปรีชา อุ่นจิตติ กรรมการ เป็น ประธาน

  2. นางเสาวณี สุวรรณชีพ กรรมการ เป็น กรรมการ

  3. นายรันเวียร์ เดวัน กรรมการ เป็น กรรมการ

  4. นายชิน หยวน หยิน กรรมการ เป็น กรรมการ

  5. นายพีรศิลป์ ศุภผลศิริ กรรมการผู้จัดการใหญ่ เป็น กรรมการ

  6. นายฐาภพ คลี่สุวรรณ ผู้อำนวยการอาวุโส เป็น เลขานุการ

  สำนักกรรมการผู้จัดการใหญ่

อำนาจ หน้าที่และความรับผิดชอบ

1. ทบทวน ตรวจสอบ ดูแลให้มีการดำเนินการตามมติคณะกรรมการธนาคาร

2. ทบทวน ตรวจสอบ
รายงานการบริหารงานของคณะกรรมการจัดการอย่างสม่ำเสมอในส่วนที่เกี่ยวกับการบริหารจัดการและการดำเนินงานของธนาคาร

3. ดูแล ตรวจสอบเรื่องสำคัญต่างๆ ของธนาคาร ทบทวนการเปลี่ยนแปลงผู้บริหารอาวุโส
การเปลี่ยนแปลงองค์กรส่วนต่างๆ ของหน่วยงานธุรกิจและเรื่องการลงทุนที่สำคัญๆ

4.
นำข้อเสนอและแผนงานเกี่ยวกับเรื่องที่สำคัญทั้งหลายเพื่อนำเสนอให้คณะกรรมการธนาคารร่วมหารือและตัดสินใจ

5. ทบทวนและนำเสนองบประมาณการปฏิบัติงาน
งบประมาณทางการเงินประจำปีและงบประมาณที่นอกเหนือจากงบประมาณประจำปี
เพื่อนำเสนอให้คณะกรรมการธนาคารพิจารณาอนุมัติ

6. วิเคราะห์ พัฒนาปรับปรุงกลยุทธ์ทั้งระยะสั้นและระยะยาว
และตัดสินใจลงทุนที่สำคัญของธนาคารตลอดจนให้คำแนะนำต่าง ๆ

7. ทบทวนการไถ่ถอน การสิ้นสุด การเปลี่ยนแปลง หรือการแก้ไขเงื่อนไขของตราสารหนี้ใด ๆ
หุ้นทุน หรือหลักทรัพย์ที่มีอนุพันธ์แฝงของธนาคารหรือของบริษัทในเครือของธนาคาร
นอกเหนือจากข้อกำหนดที่ได้กำหนดไว้แล้วของหลักทรัพย์นั้น ๆ
หรือตามข้อตกลงที่มีผลใช้บังคับในวันที่ลงในคำสั่ง

8. ทบทวนการออกหุ้นทุนใดๆ ของธนาคารหรือของบริษัทในเครือ
สิทธิในการแปลงหุ้นทุนในรูปแบบใดหรือเปลี่ยนตราสารใดเป็นหุ้นทุนหรือ option
หรือใบสำคัญแสดงสิทธิหรือการจองซื้ออื่นๆ
หรือสิทธิในการซื้อหุ้นที่เกี่ยวข้องกับหุ้นทุนซึ่งรวมถึงหลักทรัพย์ที่มีอนุพันธ์แฝงด้วย
(นอกเหนือจากหุ้นทุนหรือตราสารอนุพันธ์ที่ออกให้แก่ธนาคาร)

9. ให้คำแนะนำเกี่ยวกับการจ่ายเงินปันผล

10. ทบทวน ให้คำแนะนำเกี่ยวกับการควบรวม การขายกิจการบางส่วน หรือดำเนินการใด ๆ
ที่คล้ายคลึง

11. ทบทวน การออกตราสารหนี้โดยธนาคาร

12. อนุมัติแผนการดำเนินงานสำหรับตราสารอนุพันธ์ /
การลงทุนที่มีอันดับเครดิตต่ำกว่าอันดับการลงทุน(sub-investment)

13. พิจารณาอำนาจอนุมัติเฉพาะในการดำเนินการภายในของสายงานต่าง ๆ
เพื่อนำเสนอขออนุมัติต่อคณะกรรมการธนาคาร

14. พิจารณาการปรับเงินเดือนและการจ่ายเงินรางวัลตามผลงานประจำปีของธนาคาร
เพื่อนำเสนอขออนุมัติต่อคณะกรรมการธนาคาร

15. พิจารณาค่าตอบแทนอื่นนอกเหนือจากเงินเดือนและเงินรางวัล
เพื่อนำเสนอขออนุมัติต่อคณะกรรมการธนาคาร

16. พิจารณานโยบายการลงทุนเกี่ยวกับตราสารทุน ตราสารหนี้
และตราสารกึ่งหนี้กึ่งทุนเพื่อนำเสนอขออนุมัติต่อคณะกรรมการธนาคาร

17.
พิจารณาแนวทางการพัฒนาการปฏิบัติงานสำหรับการลงทุนเพื่อนำเสนอขออนุมัติต่อคณะกรรมการธนาคาร

18. พิจารณาอนุมัติเกี่ยวกับโครงสร้างพื้นฐานของโครงการ IT ทุกโครงการ

19. อนุมัติค่าใช้จ่ายและการทำธุรกรรมต่างๆ
ที่ระบุในอำนาจอนุมัติเฉพาะของฝ่ายบริหารข่ายงานและสำนักงาน และด้านเทคโนโลยี
ที่มีวงเงินตั้งแต่ 20 ล้านบาทขึ้นไป

20.
พิจารณาแนวทางแก้ไขความเสียหายที่เกิดจากการลงทุนที่เกิดขึ้นนอกเหนือจากแผนธุรกิจของธนาคาร

21. ดำเนินการต่างๆ ตามที่คณะกรรมการมอบหมาย

คณะกรรมการจัดการ

คณะกรรมการจัดการ ประกอบด้วย

1. นายพีรศิลป์ ศุภผลศิริ กรรมการผู้จัดการใหญ่ ประธาน

2. นางดวงพร สุจริตานุวัต รองกรรมการผู้จัดการใหญ่ สายบรรษัทธุรกิจ 1 กรรมการ

3. นายสุรินทร์ เปรมอมรกิจ รองกรรมการผู้จัดการใหญ่ สายบรรษัทธุรกิจ 2 กรรมการ

4. นายมานิต เจียรดิฐ รองกรรมการผู้จัดการใหญ่ สายบริหารความเสี่ยง กรรมการ

5. นายเอกชัย ติวุตานนท์ รองกรรมการผู้จัดการใหญ่ สายสนับสนุนธุรกิจ กรรมการ

6. นายสุรชัย จิตตรัตน์เสนีย์ รองกรรมการผู้จัดการใหญ่ สายธุรกิจรายย่อย กรรมการ

7. นายชำนาญ วังตาล รองกรรมการผู้จัดการใหญ่ สายธุรกิจสถาบัน กรรมการ

8. นายประเสริฐ หวังรัตนปราณี ผู้ช่วยกรรมการผู้จัดการใหญ่อาวุโส กรรมการ

ด้านการเงินและควบคุม

9. นายพงษ์สุรีย์ บุนนาค ผู้ช่วยกรรมการผู้จัดการใหญ่ กรรมการ

ด้านบริหารทรัพยากรบุคคล

10. นายพิพัฒน์ เอี่ยมชีรางกูร ผู้ช่วยกรรมการผู้จัดการใหญ่ ด้านเทคโนโลยี กรรมการ

11. นายฐาภพ คลี่สุวรรณ ผู้อำนวยการอาวุโส สำนักกรรมการผู้จัดการใหญ่ เลขานุการ

อำนาจ หน้าที่และความรับผิดชอบ

1. พิจารณาวางนโยบาย แนวทางแก้ไขปัญหาในเรื่องต่างๆ ที่ไม่สามารถแก้ไขได้ในระดับฝ่ายงาน
ติดตามการปฏิบัติงานตามแนวนโยบายที่คณะกรรมการธนาคารกำหนด

2. พิจารณางบประมาณของธนาคารให้สอดคล้องตามแผนธุรกิจของธนาคาร

3. ทบทวนและนำเสนองบประมาณการปฏิบัติงาน งบประมาณทางการเงินประจำปี
และงบประมาณที่นอกเหนือจากงบประมาณประจำปี
เพื่อนำเสนอต่อคณะกรรมการบริหารพิจารณาทบทวนต่อไป

4. พิจารณาอนุมัติการจัดซื้อจัดจ้างตามวิธีพิเศษที่มีมูลค่าตั้งแต่ 1 ล้านบาท

คณะกรรมการตรวจสอบ

คณะกรรมการตรวจสอบของธนาคารเริ่มมีขึ้นโดยมติที่ประชุมคณะกรรมการธนาคาร ครั้งที่ 8/2542
เมื่อวันที่ 27 พฤษภาคม 2542 และครั้งที่ 9/2542 เมื่อวันที่ 29 มิถุนายน 2542
และการประชุมวิสามัญผู้ถือหุ้น ครั้งที่ 1/2543 เมื่อวันที่ 21 กรกฎาคม 2543
คณะกรรมการตรวจสอบมีวาระการดำรงตำแหน่งเป็นรายคณะ
กำหนดวาระการดำรงตำแหน่งคราวละ 2 ปี

คณะกรรมการตรวจสอบมีรายนามดังต่อไปนี้

1. นายเตชะพิทย์ แสงสิงแก้ว ประธานกรรมการ

2 นายธาริน ทิวารี กรรมการ

3. นายชัชวาล เอี่ยมศิริ กรรมการ

เลขานุการคณะกรรมการตรวจสอบ

นายสุธนัย ประเสริฐสรรพ์ ^(/1) ผู้อำนวยการอาวุโสฝ่ายตรวจสอบภายใน

นายพัฒนศักดิ์ เจิมจันทร์โสภณ หัวหน้าทีมกำกับการปฏิบัติงานและสอบทานสินเชื่อ

^(/1) นายสุธนัย ประเสริฐสรรพ์ ผู้อำนวยการอาวุโสฝ่ายตรวจสอบภายใน ลาออกเมื่อวันที่ 1
กันยายน 2550

ขอบเขตหน้าที่ความรับผิดชอบ

คณะกรรมการตรวจสอบ ประกอบด้วยกรรมการอิสระทั้งคณะรายงานตรงต่อคณะกรรมการธนาคาร
มีอำนาจ หน้าที่ และความรับผิดชอบ ตามที่กำหนดไว้ในเรื่องกฎบัตรของคณะกรรมการตรวจสอบ
สรุปได้ดังนี้

1.  ดูแลให้ธนาคารมีระบบการควบคุมภายในที่เหมาะสม มีการบริหารงานตามหลักการกำกับดูแล

กิจการที่ดีสอดคล้องตามนโยบายของคณะกรรมการธนาคาร

2.  ดูแลให้มีกระบวนการจัดทำและการเปิดเผยข้อมูลในรายงานทางการเงินของธนาคารให้มีความถูกต้องครบถ้วนรวมทั้งการเปิดเผยข้อมูลรายการเกี่ยวข้องกัน
    หรือรายการที่อาจมีความขัดแย้งทางผลประโยชน์ ให้มีความถูกต้อง ครบถ้วน

3.  ดูแลให้มีการปฏิบัติตามกฎหมาย กฎระเบียบข้อบังคับต่างๆ
    ของหน่วยงานที่เกี่ยวข้องกับธุรกิจของธนาคาร รวมทั้งระเบียบ วิธีปฏิบัติของธนาคาร

4.  กำกับดูแลให้ธนาคารมีระบบการตรวจสอบภายในที่เหมาะสมและพิจารณางานตรวจสอบภายในโดยมุ่งเน้นการตรวจสอบเพื่อสร้างมูลค่าเพิ่มให้กับธนาคาร

5.  สอบทานระบบการบริหารความเสี่ยงตามหลักบรรษัทภิบาลที่ดีและสอบทานสินเชื่อตามข้อกำหนดของธนาคารแห่งประเทศไทย

6.  พิจารณาและอนุมัติแผนงานและงบประมาณประจำปีของฝ่ายตรวจสอบภายใน
    และทีมกำกับการปฏิบัติงานและสอบทานสินเชื่อ
    พร้อมทั้งทบทวนแผนงานเพื่อให้สอดคล้องกับสภาวการณ์ที่เปลี่ยนแปลงไป

7.  พิจารณารายงานทางการเงิน
    รวมทั้งเสนอแต่งตั้งผู้สอบบัญชีและเสนอค่าตอบแทนผู้สอบบัญชีของธนาคารต่อคณะกรรมการธนาคารและผู้ถือหุ้น

8.  พิจารณารายงานผลการตรวจสอบ และข้อเสนอแนะของผู้ตรวจสอบภายใน
    ผู้ตรวจการธนาคารพาณิชย์ ธนาคารแห่งประเทศไทย ผู้สอบบัญชีรับอนุญาต และหน่วยงานอื่นๆ
    ของทางการ รวมทั้งติดตามให้มีการแก้ไขตามข้อเสนอแนะดังกล่าวอย่างจริงจัง

9.  จัดทำรายงานของคณะกรรมการตรวจสอบ ตามหลักการกำกับดูแลกิจการที่ดี โดยเปิดเผยใน
    รายงานประจำปีของธนาคาร ซึ่งรายงานดังกล่าวลงนามโดยประธานคณะกรรมการตรวจสอบ

10. ปฏิบัติภารกิจอื่นใด ตามที่คณะกรรมการธนาคารมอบหมาย

คณะกรรมการกำหนดค่าตอบแทนและสรรหา

คณะกรรมการกำหนดค่าตอบแทนและสรรหา ประกอบด้วย

1. นายธาริน ทิวารี กรรมการ เป็น ประธาน

2. นายรันเวียร์ เดวัน กรรมการ เป็น กรรมการ

3. นายดาเนียล แอชตัน คาร์โรล กรรมการ เป็น กรรมการ

4. นายพงษ์สุรีย์ บุนนาค ผู้ช่วยกรรมการผู้จัดการใหญ่ เป็น เลขานุการ

ด้านบริหารทรัพยากรบุคคล

อำนาจ หน้าที่และความรับผิดชอบ

1. พิจารณา กำหนดนโยบาย
และแนวปฏิบัติการบริหารค่าตอบแทนและสวัสดิการของธนาคารให้สามารถแข่งขันได้กับตลาดธนาคารพาณิชย์ที่ธนาคารกำหนด

2. พิจารณาและอนุมัติ :

2.1 การปรับปรุงนโยบายและ/หรือระเบียบการบริหารค่าตอบแทนและสวัสดิการของธนาคาร
ให้สอดคล้องกับสภาวะของตลาดแรงงานในขณะนั้น

2.2 นโยบายและแผนการปรับเงินเดือนและการจ่ายเงินรางวัลตามผลงานประจำปีของธนาคาร

2.3 โครงการเกษียณอายุตามความสมัครใจ และค่าใช้จ่ายที่เกี่ยวข้อง

3. พิจารณาหลักเกณฑ์ / แนวทางการบริหารค่าตอบแทนและสวัสดิการสำหรับบริษัทในเครือ

4. การสรรหาและคัดเลือกผู้บริหารระดับรองกรรมการผู้จัดการใหญ่ขึ้นไปของธนาคาร
และนำเสนอคณะกรรมการธนาคารเพื่อพิจารณาอนุมัติ

คณะกรรมการบริหารความเสี่ยง

คณะกรรมการบริหารความเสี่ยง ประกอบด้วย

1. นายพีรศิลป์ ศุภผลศิริ กรรมการผู้จัดการใหญ่ เป็น ประธาน

2. นายรันเวียร์ เดวัน กรรมการ เป็น กรรมการ

3. นายมานิต เจียรดิฐ รองกรรมการผู้จัดการใหญ่ สายบริหารความเสี่ยง เป็น กรรมการ

4. นายชำนาญ วังตาล รองกรรมการผู้จัดการใหญ่ สายธุรกิจสถาบัน เป็น กรรมการ

5. นางดวงพร สุจริตานุวัต รองกรรมการผู้จัดการใหญ่ สายบรรษัทธุรกิจ 1 เป็น กรรมการ

6. นายสุรินทร์ เปรมอมรกิจ รองกรรมการผู้จัดการใหญ่ สายบรรษัทธุรกิจ 2 เป็น กรรมการ

7. นายเอกชัย ติวุตานนท์ รองกรรมการผู้จัดการใหญ่ สายสนับสนุนธุรกิจ เป็น กรรมการ

8. นายสุรชัย จิตตรัตน์เสนีย์ รองกรรมการผู้จัดการใหญ่ สายธุรกิจรายย่อย เป็น กรรมการ

9. นายประเสริฐ หวังรัตนปราณี ผู้ช่วยกรรมการผู้จัดการใหญ่อาวุโส เป็น กรรมการ

ด้านการเงินและควบคุม

10. นางปนุท ณ เชียงใหม่ ผู้ช่วยกรรมการผู้จัดการใหญ่ เป็น กรรมการ

รองสายบริหารความเสี่ยง

11. นายพิพัฒน์ เอี่ยมชีรางกูร ผู้ช่วยกรรมการผู้จัดการใหญ่ ด้านเทคโนโลยี เป็น กรรมการ

12. นายสมศักดิ์ ไชยเดช ผู้อำนวยการอาวุโส ด้านบริหารความเสี่ยง เป็น
กรรมการและเลขานุการ

อำนาจ หน้าที่และความรับผิดชอบ

1.
กำหนดและทบทวนนโยบายการบริหารความเสี่ยงเพื่อเสนอต่อคณะกรรมการธนาคารเพื่อพิจารณาในเรื่องของการบริหารความเสี่ยงโดยรวมของธนาคารและของกลุ่มธุรกิจทางการเงิน
ซึ่งครอบคลุมความเสี่ยงประเภทต่างๆ ที่สำคัญ เช่น ความเสี่ยงด้านเครดิต ด้านตลาด
ด้านสภาพคล่อง ด้านปฏิบัติการ ความเสี่ยงที่มีผลกระทบต่อชื่อเสียง และความเสี่ยงอื่นๆ
ที่มีนัยสำคัญต่อธนาคารและ ต่อกลุ่มธุรกิจทางการเงิน

2. วางกลยุทธ์ให้สอดคล้องกับนโยบายการบริหารความเสี่ยง โดยสามารถประเมิน ติดตาม
และดูแลปริมาณความเสี่ยงของธนาคารและของกลุ่มธุรกิจทางการเงินให้อยู่ในระดับที่เหมาะสม

3. ทบทวนความเพียงพอของนโยบายและระบบการบริหารความเสี่ยง
ให้สอดคล้องกับกลยุทธ์ทางธุรกิจของธนาคารและสภาวะตลาด
โดยรวมถึงความมีประสิทธิผลของระบบและการปฏิบัติตามนโยบายที่กำหนด

4.
ทบทวนและอนุมัติปรับปรุงเปลี่ยนแปลงคู่มือนโยบายสินเชื่อและข้อยกเว้นการปฏิบัติตามนโยบายสินเชื่อตลอดจนอนุมัติวิธีการและเครื่องมือวัดความเสี่ยงด้านเครดิต
และวิธีการในการตั้งราคา (Loan Pricing Methodology)

5. ดูแลให้แต่ละธุรกิจของธนาคารมีระดับผลตอบแทนคุ้มค่ากับความเสี่ยงของเงินกองทุนที่ใช้
รวมถึงกำหนดRAROC target, และการอนุมัติซื้อหรือขายสินทรัพย์เพื่อปรับปรุง Risk/Return
เพื่อให้ได้ RAROC ตามเป้าหมายที่กำหนด

6. กำหนดและทบทวนหลักเกณฑ์การบริหารสินทรัพย์เสี่ยง (Portfolio Management)
และอนุมัติการกำหนดเพดานการกระจุกตัวของสินเชื่อ (Concentration Limits)

7. อนุมัติและทบทวนเพดานความเสี่ยง (Limits) ต่าง ๆ เพื่อควบคุมความเสี่ยงด้านตลาด
(Market Risk) อันเกิดจากการทำธุรกรรมในบัญชีเพื่อการค้า (Trading Book)
รวมทั้งกำหนดเครื่องมือในการวัดระดับความเสี่ยงผลิตภัณฑ์ใหม่ของด้านบริหารเงินและค้าผลิตภัณฑ์การเงินที่ธนาคารพึงรับได้
เช่น Value at Risk และ DVO1 เป็นต้น

8. กำหนดและทบทวนหลักเกณฑ์การบริหารความเสี่ยงด้านปฏิบัติการ (Operational Risk
Management) ซึ่งรวมถึงการอนุมัติเครื่องมือในการวัดความเสี่ยง
และการควบคุมความเสี่ยงแผนงาน มาตรการ ตลอดจนความเพียงพอของทรัพยากร
เพื่อบริหารความเสี่ยงด้านปฏิบัติการ

9. ให้ความเห็นชอบแผนฉุกเฉิน (Contingency Plan) หรือ การบริหารความต่อเนื่องทางธุรกิจ
(Business Continuity Management) รวมถึงแผนรองรับการดำเนินธุรกิจต่อเนื่อง
(Business Continuity Plan) ของหน่วยงานต่างๆ
ของธนาคารและบริษัทในกลุ่มธุรกิจทางการเงิน ให้สามารถนำไปปฏิบัติเมื่อมีความจำเป็น
และขออนุมัติจากคณะกรรมการธนาคาร
พร้อมทั้งให้มีการทบทวนและรายงานให้ธปท.ทราบเป็นประจำทุกปี
หรือเมื่อมีการเปลี่ยนแปลงองค์ประกอบหรือการดำเนินงานของกลุ่มฯ ที่สำคัญ

10. อนุมัติผลิตภัณฑ์และบริการใหม่
และการเปลี่ยนแปลงกระบวนการทางธุรกิจทั้งในกรณีของผลิตภัณฑ์และบริการใหม่
และผลิตภัณฑ์และบริการที่มีอยู่เดิมของธนาคารและของบริษัทในกลุ่มธุรกิจทางการเงิน
(ยกเว้นของสายธุรกิจรายย่อยและบริษัทในเครือที่ทำธุรกิจสินเชื่อบุคคลรายย่อย)

11. มีอำนาจและการตัดสินใจในการดำเนินการใดๆ
ที่เกี่ยวข้องกับการลงทุนในตราสารหนี้และตราสารหนี้แฝงอนุพันธ์ ภายใต้ขอบเขตความรับผิดชอบ
ดังนี้

11.1 พิจารณาให้ความเห็นชอบนโยบายการลงทุนและแผนธุรกิจประจำปี
ในตราสารหนี้และตราสารหนี้แฝงอนุพันธ์และให้ความเห็นก่อนนำเสนอคณะกรรมการบริหาร
และคณะกรรมการธนาคาร

11.2 พิจารณาอนุมัติสัดส่วนการลงทุน และเพดานความเสี่ยง (Risk Limits)

11.3
พิจารณาอนุมัติหลักเกณฑ์และเงื่อนไขการลงทุนในตราสารหนี้และตราสารหนี้แฝงอนุพันธ์ประเภท ต่าง
ๆ ตลอดจนหลักเกณฑ์ในการติดตามและควบคุมการลงทุน

11.4 พิจารณาอนุมัติการทำธุรกรรมการลงทุนแต่ละครั้งสำหรับตราสารหนี้ที่ออกในประเทศ
(ตราสารประเภทที่ 2) และตราสารหนี้ที่ออกในต่างประเทศ (ตราสารประเภทที่ 3)
โดยเป็นการลงทุนที่เป็นไปตามนโยบายการลงทุนและแผนธุรกิจประจำปี รวมถึงการทำ
Substitution ของ Credit Default Swap (CDS) names สำหรับการลงทุนในตราสาร
CDOs และการขาย (Liquidation) การลงทุน

11.5 พิจารณาให้ความเห็นชอบการลงทุนในตราสารหนี้และตราสารหนี้แฝงอนุพันธ์
และให้ข้อเสนอแนะในกรณีที่การลงทุนในตราสารหนี้และตราสารหนี้แฝงอนุพันธ์ไม่เป็นตามแผนธุรกิจประจำปีและนโยบายการลงทุนก่อนนำเสนอคณะกรรมการบริหารและคณะกรรมการธนาคาร

11.6
พิจารณาและให้ความเห็นในกรณีอันดับความน่าเชื่อถือของตราสารหนี้ที่ถือครองลดลงต่ำกว่าระดับน่าลงทุน
(BBB - หรือเทียบเท่า) หรือมูลค่าตลาดลดลงต่ำกว่าร้อยละ 90
ของราคาทุนก่อนนำเสนอต่อคณะกรรมการบริหารและคณะกรรมการธนาคาร เพื่อขออนุมัติ
การถือครองและแนวทางการจัดการกับตราสาร

11.7
ติดตามผลของการลงทุนในตราสารหนี้และควบคุมการดำเนินการกับตราสารหนี้ตามที่ได้รับอนุมัติ

12. กำหนดและทบทวนหลักเกณฑ์การบริหารจัดการจัดสรรเงินกองทุนของธนาคารให้หน่วยงานต่างๆ
(Capital Allocation) และความเพียงพอของเงินกองทุน (Capital Adequacy)
ของธนาคารและกลุ่มธุรกิจทางการเงิน

13. กำหนดและทบทวนหลักเกณฑ์การตั้งสำรองเผื่อหนี้สูญ และความเพียงพอของการตั้งสำรอง
(Adequacy of reserve)

14. ติดตาม ควบคุม
และประเมินผลการบริหารความเสี่ยงของธนาคารและของกลุ่มธุรกิจทางการเงินให้เป็นไปตามนโยบายและหลักเกณฑ์ที่กำหนด
และรายงานสถานะความเสี่ยงและการเปลี่ยนแปลงต่างๆ ที่มีต่อการยอมรับความเสี่ยง (Risk
Appetite)
ผลกระทบในภาพรวมที่มีนัยสำคัญต่อสถานะความเสี่ยงของธนาคารตลอดจนรายงานผลการดำเนินงานของคณะกรรมการบริหารความเสี่ยงต่อคณะกรรมการธนาคารทุกไตรมาสและในกรณีที่มีเหตุการณ์ที่อาจทำให้เกิดผลกระทบต่อความมั่นคงของกลุ่มธุรกิจทางการเงิน
ให้คณะกรรมการบริหารความเสี่ยงรายงานต่อคณะกรรมการธนาคารในทันที

คณะกรรมการพิจารณาสินเชื่อ ระดับ 2

คณะกรรมการพิจารณาสินเชื่อระดับ 2 ประกอบด้วย

1. นายปรีชา อุ่นจิตติ กรรมการ เป็น ประธาน

2. นายชิน หยวน หยิน ^(/1) กรรมการ เป็น กรรมการ

3. นายมานิต เจียรดิฐ รองกรรมการผู้จัดการใหญ่ สายบริหารความเสี่ยง เป็น กรรมการ

4. นายเอกชัย ติวุตานนท์ รองกรรมการผู้จัดการใหญ่ สายสนับสนุนธุรกิจ เป็น กรรมการ

5. นางปนุท ณ เชียงใหม่ ผู้ช่วยกรรมการผู้จัดการใหญ่ เป็น กรรมการ

รองสายบริหารความเสี่ยง

6. นางสาวสุภาพร อิสีประดิฐ ทีมเลขานุการคณะกรรมการพิจารณาสินเชื่อ เป็น เลขานุการ

^(/1) ลาออกจากตำแหน่งกรรมการพิจารณาสินเชื่อระดับ 2 เมื่อวันที่ 23 มกราคม 2550

อำนาจ หน้าที่และความรับผิดชอบ

1. พิจารณาอนุมัติการดำเนินการใดๆ เกี่ยวกับวงเงินสินเชื่อให้แก่ลูกค้าและ/หรือกลุ่มลูกค้า
(ตามหลักเกณฑ์การจัดกลุ่มลูกค้าของธนาคาร)
ที่มีวงเงินสินเชื่อรวมหรือภาระหนี้เงินต้นรวมดอกเบี้ยค้างรับทั้งสิ้นแล้วแต่จำนวนใดสูงกว่าไม่เกิน
2,000 ล้านบาท

2.
พิจารณาให้ความเห็นเกี่ยวกับการปรับปรุงโครงสร้างหนี้แก่บริษัทในเครือสำหรับลูกค้าและ/หรือกลุ่มลูกค้า
(ตามหลักเกณฑ์การจัดกลุ่มลูกค้าของธนาคาร)
ที่มีวงเงินสินเชื่อรวมหรือภาระหนี้เงินต้นรวมดอกเบี้ยค้างรับทั้งสิ้นแล้วแต่จำนวนใดสูงกว่าไม่เกิน
2,000 ล้านบาท

3. ให้ความเห็นกับการพิจารณาดำเนินการใดๆ
เกี่ยวกับวงเงินสินเชื่อให้แก่ลูกค้าและ/หรือกลุ่มลูกค้า (ตามหลักเกณฑ์การจัดกลุ่มลูกค้าของธนาคาร)
ที่มีวงเงินสินเชื่อรวมหรือภาระหนี้เงินต้นรวมดอกเบี้ยค้างรับทั้งสิ้นแล้วเกินกว่า 2,000 ล้านบาท
ก่อนนำเสนอคณะกรรมการธนาคารพิจารณา

4.
พิจารณาอนุมัติปรับลดอัตราดอกเบี้ย/ค่าธรรมเนียมการออกหนังสือค้ำประกันต่ำกว่าเงื่อนไขที่ได้รับอนุมัติ
ดังนี้

4.1 อัตราดอกเบี้ย ลดลงต่ำกว่าเงื่อนไขที่ได้รับอนุมัติไม่เกินร้อยละ 0.25

4.2 อัตราค่าธรรมเนียมการออกหนังสือค้ำประกัน ลดลงต่ำกว่าเงื่อนไขที่ได้รับอนุมัติไม่เกินร้อยละ
0.25

5. พิจารณาอนุมัติ เปลี่ยนแปลง และ/หรือ เพิ่ม ลดเงื่อนไขต่าง ๆ
โดยการเบิกใช้สินเชื่อดังกล่าวยังอยู่ภายในวงเงินรวมทั้งหมดของลูกค้ารายนั้นที่ได้รับอนุมัติไว้ ดังนี้

5.1 พิจารณาอนุมัติเบิกใช้วงเงินที่ทำให้เกินวงเงิน Sub-limit
ของประเภทสินเชื่อที่กำหนดไว้ไม่เกินร้อยละ 10 ของวงเงิน Sub-limit นั้น ๆ

5.2
พิจารณาอนุมัติออกหนังสือค้ำประกันโดยวัตถุประสงค์ของหนังสือค้ำประกันฉบับดังกล่าวไม่อยู่ในเงื่อนไขของวัตถุประสงค์ที่ได้รับอนุมัติไว้

5.3 พิจารณาอนุมัติให้ความเห็นการผ่อนผันเงื่อนไขต่าง ๆ ในกรณี Syndicated Loan
ของกลุ่มสื่อสารที่ไม่ใช่การเปลี่ยนแปลงหลักเกณฑ์การชำระเงิน/อัตราดอกเบี้ย
ซึ่งมีเงื่อนไขของระยะเวลาที่ต้องให้ความเห็นตามสัญญาเงินกู้ไม่เกิน 30 วัน

6. พิจารณาอนุมัติขยายระยะเวลาทบทวนวงเงินออกไปไม่เกิน 3 เดือน
นับจากวันที่ครบกำหนดทบทวน

7. พิจารณาอนุมัติเกินวงเงิน Trade Finance ชั่วคราวในจำนวนไม่เกินกว่าร้อยละ 10
ของวงเงินสินเชื่อนั้นๆ โดยไม่นับรวมวงเงินสินเชื่ออื่นเป็นเวลาไม่เกิน 6 เดือน
เนื่องจากไม่สามารถแบ่งการเปิด LC เป็นฉบับย่อยได้

คณะกรรมการพิจารณาสินเชื่อ ระดับ 3

คณะกรรมการพิจารณาสินเชื่อระดับ 3 ประกอบด้วย

  ----------------------------------- --------------------------------- -------------
  1. นายมานิต เจียรดิฐ                   รองกรรมการผู้จัดการใหญ่               ประธาน
                                      สายบริหารความเสี่ยง                  

  2. นางปนุท ณ เชียงใหม่                 ผู้ช่วยกรรมการผู้จัดการใหญ่              รองประธาน
                                      รองสายบริหารความเสี่ยง               

  3. นายภราดร ภคพัฒน์                   ผู้ช่วยกรรมการผู้จัดการใหญ่ ด้านกฎหมาย    กรรมการ
                                      หรือ                               

  หัวหน้าทีมสังกัดด้านกฎหมาย                                                  
  หรือผู้ชำนาญการสังกัดด้านกฎหมาย                                             

  4. บุคคลตามรายชื่อต่อไปนี้จำนวนไม่เกิน 2 คน                                   
  ทำหน้าที่เป็นกรรมการในการประชุมแต่ละครั้ง                                     

  นางกำภู วิสุทธิผล                       ทีมนโยบายสินเชื่อและพัฒนาคุณภาพเครดิต    กรรมการ

  นายสมชาย วงศ์ปิยะสถิตย์                 ทีมอนุมัติสินเชื่อ                       

  นางสาวอภิญญา ปัญจจิตติ                  ทีมอนุมัติสินเชื่อ                       

  นางสาวสิริพร สิริสิงห์                    ทีมอนุมัติสินเชื่อ                       

  นายสุรพล ทิพย์วิไล                      ทีมอนุมัติสินเชื่อ                       

  5. นางสาวสุภาพร อิสีประดิฐ              ทีมเลขานุการคณะกรรมการพิจารณาสินเชื่อ   เลขานุการ
  ----------------------------------- --------------------------------- -------------

อำนาจ หน้าที่และความรับผิดชอบ

1. พิจารณาอนุมัติการดำเนินการใด ๆ เกี่ยวกับวงเงินสินเชื่อให้แก่ลูกค้าและ/หรือกลุ่มลูกค้า
(ตามหลักเกณฑ์การจัดกลุ่มลูกค้าของธนาคาร)
ที่มีวงเงินสินเชื่อรวมหรือภาระหนี้เงินต้นรวมดอกเบี้ยค้างรับทั้งสิ้นแล้วแต่จำนวนใดสูงกว่าไม่เกิน
400 ล้านบาท

2.
พิจารณาให้ความเห็นเกี่ยวกับการปรับปรุงโครงสร้างหนี้แก่บริษัทในเครือสำหรับลูกค้าและ/หรือกลุ่มลูกค้า
(ตามหลักเกณฑ์การจัดกลุ่มลูกค้าของธนาคาร)
ที่มีวงเงินสินเชื่อรวมหรือภาระหนี้เงินต้นรวมดอกเบี้ยค้างรับทั้งสิ้นแล้วแต่จำนวนใดสูงกว่าไม่เกิน
400 ล้านบาท

3. รับทราบการรายงานความคืบหน้าในการดำเนินการแก้ไขหนี้กับลูกหนี้มีปัญหา
และความคืบหน้าในการดำเนินการของลูกหนี้ที่จัดอยู่ในกลุ่ม Watch List ทุกระดับวงเงิน
รวมถึงพิจารณาให้แนวทางในการแก้ไขหนี้กับลูกหนี้มีปัญหาดังกล่าว

4.
พิจารณากำหนดระยะเวลาที่เหมาะสมในการรายงานความคืบหน้าของกลุ่มลูกหนี้มีปัญหาให้คณะกรรมการพิจารณาสินเชื่อระดับ
3 ทราบ

5. พิจารณาอนุมัติการโอนย้ายบัญชีลูกหนี้ทุกระดับวงเงิน ไปอยู่ในความดูแลของด้านบริหารสินทรัพย์
หรือส่งเรื่องให้ด้านกฎหมายดำเนินคดี

6. พิจารณาอนุมัติยกเลิกสถานะ Watch List ของลูกหนี้ทุกระดับวงเงิน

คณะกรรมการพิจารณาสินเชื่อระดับ 4

คณะกรรมการพิจารณาสินเชื่อระดับ 4 ประกอบด้วย

+-----------------------------+-----------------------------+----------+
| 1. นายมานิต เจียรดิฐ           | รองกรรมการผู้จัดการใหญ่         | ประธาน   |
|                             | สายบริหารความเสี่ยง            |          |
+-----------------------------+-----------------------------+----------+
| หรือ นางปนุท ณ เชียงใหม่        | ผู้ช่วยกรรมการผู้จัดการใหญ่        |          |
|                             |                             |          |
|                             | รองสายบริหารความเสี่ยง         |          |
+-----------------------------+-----------------------------+----------+
| 2. บุคคลตามรายชื่อต่อไปนี้ไม่เกิน 2 |                             |          |
| คน                          |                             |          |
| ทำหน้าท                      |                             |          |
| ี่เป็นกรรมการในการประชุมแต่ละครั้ง |                             |          |
+-----------------------------+-----------------------------+----------+
| นายสมชาย วงศ์ปิยะสถิตย์         | ทีมอนุมัติสินเชื่อ                 | กรรมการ  |
+-----------------------------+-----------------------------+----------+
| นางสาวอภิญญา ปัญจจิตติ          | ทีมอนุมัติสินเชื่อ                 |          |
+-----------------------------+-----------------------------+----------+
| นางสาวสิริพร สิริสิงห์            | ทีมอนุมัติสินเชื่อ                 |          |
+-----------------------------+-----------------------------+----------+
| นายสุรพล ทิพย์วิไล              | ทีมอนุมัติสินเชื่อ                 |          |
+-----------------------------+-----------------------------+----------+
| นางกำภู วิสุทธิผล               | ทีมน                         |          |
|                             | โยบายสินเชื่อและพัฒนาคุณภาพเครดิต |          |
+-----------------------------+-----------------------------+----------+
| นางสาวมารยาท เศวตกิติธรรม     | ทีมน                         |          |
|                             | โยบายสินเชื่อและพัฒนาคุณภาพเครดิต |          |
+-----------------------------+-----------------------------+----------+
| นางสาวศุภลักษณ์ ศศลักษณานนท์     | ทีมน                         |          |
|                             | โยบายสินเชื่อและพัฒนาคุณภาพเครดิต |          |
+-----------------------------+-----------------------------+----------+
| 3.                          |                             |          |
| บุคคลใ                       |                             |          |
| ดบุคคลหนึ่งตามรายชื่อต่อไปนี้ทำหน้าท |                             |          |
| ี่เป็นกรรมการในการประชุมแต่ละครั้ง |                             |          |
+-----------------------------+-----------------------------+----------+
| นายสายัณห์ อังศุสิงห์             | ด้านกฎหมาย                   | กรรมการ  |
+-----------------------------+-----------------------------+----------+
| นายพงศ์เดช วงษ์ภูมิ             | ด้านกฎหมาย                   |          |
+-----------------------------+-----------------------------+----------+
| นางสาวสุวิมล ผู่ผลวัฒนากร        | ด้านกฎหมาย                   |          |
+-----------------------------+-----------------------------+----------+
| 4.                          |                             | เลขานุการ |
| เจ้าหน้าที่ทีมเล                 |                             |          |
| ขานุการคณะกรรมการพิจารณาสินเชื่อ |                             |          |
| (ระดับ 6 ขึ้นไป)               |                             |          |
+-----------------------------+-----------------------------+----------+

อำนาจหน้าที่และความรับผิดชอบ

1. พิจารณาอนุมัติการดำเนินการใด ๆ เกี่ยวกับวงเงินสินเชื่อให้แก่ลูกค้าและ/หรือกลุ่มลูกค้า
(ตามหลักเกณฑ์การจัดกลุ่มลูกค้าของธนาคาร)
ที่มีวงเงินสินเชื่อรวมหรือภาระหนี้เงินต้นรวมดอกเบี้ยค้างรับทั้งสิ้นแล้วแต่จำนวนใดสูงกว่าไม่เกิน
200 ล้านบาท ยกเว้นการอนุมัติตัดหนี้สูญให้พิจารณาโดยคณะกรรมการพิจารณาสินเชื่อระดับ 3

2.
พิจารณาให้ความเห็นเกี่ยวกับการปรับปรุงโครงสร้างหนี้แก่บริษัทในเครือสำหรับลูกค้าและ/หรือกลุ่มลูกค้า
(ตามหลักเกณฑ์การจัดกลุ่มลูกค้าของธนาคาร)
ที่มีวงเงินสินเชื่อรวมหรือภาระหนี้เงินต้นรวมดอกเบี้ยค้างรับทั้งสิ้นแล้วแต่จำนวนใดสูงกว่าไม่เกิน
200 ล้านบาท

คณะกรรมการพิจารณาสินเชื่อระดับ 5

คณะกรรมการพิจารณาสินเชื่อระดับ 5 ประกอบด้วย

+-------------------------+--------------------------+----------------+
| 1. นางปนุท ณ เชียงใหม่     | ผู้ช่วยกรรมการผู้จัดการใหญ่     | ประธาน         |
|                         |                          |                |
|                         | รองสายบริหารความเสี่ยง      |                |
+-------------------------+--------------------------+----------------+
| 2. นางกำภู วิสุทธิผล        | ทีมนโยบ                   | ประธาน หรือ     |
|                         | ายสินเชื่อและพัฒนาคุณภาพเครดิต | กรรมการ        |
+-------------------------+--------------------------+----------------+
| นายสมชาย วงศ์ปิยะสถิตย์     | ทีมอนุมัติสินเชื่อ              |                |
+-------------------------+--------------------------+----------------+
| นางสาวอภิญญา ปัญจจิตติ      | ทีมอนุมัติสินเชื่อ              |                |
+-------------------------+--------------------------+----------------+
| 3. นางสาวสิริพร สิริสิงห์     | ทีมอนุมัติสินเชื่อ              | กรรมการ        |
+-------------------------+--------------------------+----------------+
| นายสุรพล ทิพย์วิไล          | ทีมอนุมัติสินเชื่อ              |                |
+-------------------------+--------------------------+----------------+
| นางสาวมารยาท เศวตกิติธรรม | ทีมนโยบ                   |                |
|                         | ายสินเชื่อและพัฒนาคุณภาพเครดิต |                |
+-------------------------+--------------------------+----------------+
| นางสาวศุภลักษณ์ ศศลักษณานนท์ | ทีมนโยบ                   |                |
|                         | ายสินเชื่อและพัฒนาคุณภาพเครดิต |                |
+-------------------------+--------------------------+----------------+
| นายฉลอง วิเศษหอม         | ด้านกฎหมาย                |                |
+-------------------------+--------------------------+----------------+
| นางวิมลรัตน์ ภัตติชาติ        | ด้านกฎหมาย                |                |
+-------------------------+--------------------------+----------------+
| นางสาวรพีพร วนาสัณฑ์       | ด้านกฎหมาย                |                |
+-------------------------+--------------------------+----------------+
| 4.                      |                          | เลขานุการ       |
| เจ้าหน้าที่ทีมเลขานุก         |                          |                |
| ารคณะกรรมการพิจารณาสินเชื่อ |                          |                |
| (ระดับ 5 ขึ้นไป)           |                          |                |
+-------------------------+--------------------------+----------------+

อำนาจ หน้าที่และความรับผิดชอบ

1. พิจารณาอนุมัติการดำเนินการใด ๆ เกี่ยวกับวงเงินสินเชื่อให้แก่ลูกค้าและ/หรือกลุ่มลูกค้า
(ตามหลักเกณฑ์การจัดกลุ่มลูกค้าของธนาคาร)
ที่มีวงเงินสินเชื่อรวมหรือภาระหนี้เงินต้นรวมดอกเบี้ยค้างรับทั้งสิ้นแล้วแต่จำนวนใดสูงกว่าไม่เกิน 50
ล้านบาท ยกเว้นการอนุมัติตัดหนี้สูญให้พิจารณาโดยคณะกรรมการพิจารณาสินเชื่อระดับ 3

2.
พิจารณาให้ความเห็นเกี่ยวกับการปรับปรุงโครงสร้างหนี้แก่บริษัทในเครือสำหรับลูกค้าและ/หรือกลุ่มลูกค้า
(ตามหลักเกณฑ์การจัดกลุ่มลูกค้าของธนาคาร)
ที่มีวงเงินสินเชื่อรวมหรือภาระหนี้เงินต้นรวมดอกเบี้ยค้างรับทั้งสิ้นแล้วแต่จำนวนใดสูงกว่าไม่เกิน 50
ล้านบาท

คณะกรรมการพิจารณาสินเชื่อระดับ 6

คณะกรรมการพิจารณาสินเชื่อระดับ 6 ประกอบด้วย

+------------------------------+--------------------+------------------+
|   1. นายสมชาย วงศ์ปิยะสถิตย์     | ทีมอนุมัติสินเชื่อ        | ประธาน           |
+------------------------------+--------------------+------------------+
| หรือ นางสาวอภิญญา ปัญจจิตติ       | ทีมอนุมัติสินเชื่อ        |                  |
+------------------------------+--------------------+------------------+
| หรือ นางกำภู วิสุทธิผล            | ทีมนโยบายสินเช       |                  |
|                              | ื่อและพัฒนาคุณภาพเครดิต |                  |
+------------------------------+--------------------+------------------+
| 2. นางสาวสิริพร สิริสิงห์          | ทีมอนุมัติสินเชื่อ        | ประธาน           |
|                              |                    |                  |
|                              |                    | หรือ กรรมการ      |
+------------------------------+--------------------+------------------+
| 3. นายสุรพล ทิพย์วิไล            | ทีมอนุมัติสินเชื่อ        | กรรมการ          |
+------------------------------+--------------------+------------------+
| นางสาวมารยาท เศวตกิติธรรม      | ทีมนโยบายสินเช       |                  |
|                              | ื่อและพัฒนาคุณภาพเครดิต |                  |
+------------------------------+--------------------+------------------+
| นางสาวศุภลักษณ์ ศศลักษณานนท์      | ทีมนโยบายสินเช       |                  |
|                              | ื่อและพัฒนาคุณภาพเครดิต |                  |
+------------------------------+--------------------+------------------+
| นายชัยชนะ สักการะ              | ด้านกฎหมาย          |                  |
+------------------------------+--------------------+------------------+
| นายสหรัตน์ สุขกุล                | ด้านกฎหมาย          |                  |
+------------------------------+--------------------+------------------+
| นางวิภาวี บูรณสมภพ              | ด้านกฎหมาย          |                  |
+------------------------------+--------------------+------------------+
| นายสกนธ์ ศรีกฤษณรักษ์            | ด้านกฎหมาย          |                  |
+------------------------------+--------------------+------------------+
| 4.                           |                    | เลขานุการ         |
| เจ้าหน้าที่ทีมเ                   |                    |                  |
| ลขานุการคณะกรรมการพิจารณาสินเชื่อ |                    |                  |
| (ระดับ 5 ขึ้นไป)                |                    |                  |
+------------------------------+--------------------+------------------+

อำนาจ หน้าที่และความรับผิดชอบ

1. พิจารณาอนุมัติการดำเนินการใดๆ เกี่ยวกับวงเงินสินเชื่อให้แก่ลูกค้าและ/หรือกลุ่มลูกค้า
(ตามหลักเกณฑ์การจัดกลุ่มลูกค้าของธนาคาร)
ที่มีวงเงินสินเชื่อรวมหรือภาระหนี้เงินต้นรวมดอกเบี้ยค้างรับทั้งสิ้นแล้วแต่จำนวนใดสูงกว่าไม่เกิน 10
ล้านบาท ยกเว้นการอนุมัติตัดหนี้สูญให้พิจารณาโดยคณะกรรมการพิจารณาสินเชื่อระดับ 3

2.
พิจารณาให้ความเห็นเกี่ยวกับการปรับปรุงโครงสร้างหนี้แก่บริษัทในเครือสำหรับลูกค้าและ/หรือกลุ่มลูกค้า
(ตามหลักเกณฑ์การจัดกลุ่มลูกค้าของธนาคาร)
ที่มีวงเงินสินเชื่อรวมหรือภาระหนี้เงินต้นรวมดอกเบี้ยค้างรับทั้งสิ้นแล้วแต่จำนวนใดสูงกว่าไม่เกิน 10
ล้านบาท

คณะกรรมการธุรกิจรายย่อย

คณะกรรมการธุรกิจรายย่อย ประกอบด้วย

1. นายชิน หยวน หยิน กรรมการ ประธาน

2. นายสุรชัย จิตตรัตน์เสนีย์ รองกรรมการผู้จัดการใหญ่ สายธุรกิจรายย่อย กรรมการ

3. นางปนุท ณ เชียงใหม่ ผู้ช่วยกรรมการผู้จัดการใหญ่ รองสายบริหารความเสี่ยง กรรมการ

4. นายธาดา จารุกิจไพศาล ผู้ช่วยกรรมการผู้จัดการใหญ่ ด้านธุรกิจรายย่อย กรรมการ

5. นายนึกรัก ใบเงิน ผู้ช่วยกรรมการผู้จัดการใหญ่ ด้านพัฒนาองค์กร กรรมการ

6. นายทวิช วีรางกูร ผู้อำนวยการอาวุโส ด้าน E-Banking กรรมการ

และเลขานุการ

อำนาจ หน้าที่และความรับผิดชอบ

1. วิเคราะห์กลยุทธ์ พัฒนาปรับปรุงกลยุทธ์ทั้งระยะสั้นและระยะยาว
และตัดสินใจลงทุนที่สำคัญของสายธุรกิจรายย่อย (รวมทั้งการให้สินเชื่อ การติดตาม เรียกเก็บหนี้
การรับฝากเงิน การบริการของสาขา และโครงสร้างพื้นฐานของส่วนสนับสนุน)
เพื่อนำเสนอต่อคณะกรรมการบริหาร

2.
พัฒนาแผนงานและงบประมาณประจำปีทางด้านการเงินและด้านการปฏิบัติงานของสายธุรกิจรายย่อย

3.
ประสานงานและควบคุมดูแลทรัพยากรในการปฏิบัติตามแผนกลยุทธ์ระยะสั้นและระยะยาวของสายธุรกิจรายย่อย

4. ทบทวน และตรวจสอบ
รายงานการบริหารงานของด้านธุรกิจรายย่อยอย่างสม่ำเสมอในส่วนที่เกี่ยวกับการดำเนินงานของธุรกิจรายย่อยของธนาคาร

5. ทบทวนผลการปฏิบัติงาน การให้ค่าตอบแทน และการว่าจ้าง/เลิกจ้าง
(หรือเสนอให้คณะกรรมการบริหารอนุมัติ แล้วแต่กรณี)
บุคคลในตำแหน่งผู้อำนวยการหรือสูงกว่านั้นของสายธุรกิจรายย่อย

6. อนุมัติ Product Program
และแผนการออกผลิตภัณฑ์และบริการใหม่ของธนาคารและบริษัทในเครือในกลุ่มธุรกิจสินเชื่อรายย่อย
รวมถึงอนุมัติการเปลี่ยนแปลงเงื่อนไขของผลิตภัณฑ์และบริการที่มีอยู่เดิมของธนาคารและบริษัทในเครือในกลุ่มธุรกิจสินเชื่อรายย่อย

7.
อนุมัติแผนและงบโฆษณาประชาสัมพันธ์และส่งเสริมการขายสำหรับผลิตภัณฑ์และบริการธุรกิจรายย่อยภายใต้แผนงานประจำปีที่ได้รับอนุมัติจากคณะกรรมการธนาคาร

8. อนุมัติงบค่าใช้จ่ายสำหรับการจัด event marketing
ภายใต้แผนงานประจำปีที่ได้รับอนุมัติจากคณะกรรมการธนาคาร

9. อนุมัติหลักเกณฑ์โครงการผ่อนปรนดอกเบี้ยและเบี้ยปรับ (Forbearance Program)
สำหรับลูกหนี้สินเชื่อรายย่อย

10.
อนุมัติอัตราดอกเบี้ยและค่าธรรมเนียมพิเศษสำหรับโครงการส่งเสริมการขาย(Marketing/Sale
Campaigns)

11. ดูแลงานอื่นๆ ตามที่ได้รับมอบหมายจากคณะกรรมการบริหารหรือกรรมการผู้จัดการใหญ่

คณะกรรมการพิจารณาธุรกรมด้านตลาดทุน

คณะกรรมการพิจารณาธุรกรรมด้านตลาดทุน ประกอบด้วย

1. นายพีรศิลป์ ศุภผลศิริ กรรมการผู้จัดการใหญ่ ประธาน

2. นายรันเวียร์ เดวัน ^(/1) กรรมการ กรรมการ

3. นายชำนาญ วังตาล รองกรรมการผู้จัดการใหญ่ สายธุรกิจสถาบัน กรรมการ

4. นายเอกชัย ติวุตานนท์ รองกรรมการผู้จัดการใหญ่ สายสนับสนุนธุรกิจ กรรมการ

5. นายมานิต เจียรดิฐ รองกรรมการผู้จัดการใหญ่ สายบริหารความเสี่ยง กรรมการ

6. นายชัยวัฒน์ เมธีวีรังสรรค์ ผู้ช่วยกรรมการผู้จัดการใหญ่ ด้านตลาดทุน กรรมการ

และบริหารธุรกรรมเครดิต

7. นายอานนท์ ลิ้มมงคล หัวหน้าทีมบริหารธุรกรรมเครดิตและ เลขานุการ

อนุพันธ์ทางการเงิน

^(/1) ลาออกจากตำแหน่งกรรมการพิจารณาธุรกรรรมด้านตลาดทุนเมื่อวันที่23 มกราคม 2550

อำนาจ หน้าที่และความรับผิดชอบ

พิจารณาอนุมัติการให้บริการธุรกรรมด้านตลาดทุน
การลงทุนในตราสารหนี้และกึ่งหนี้กึ่งทุนที่ไม่มีอนุพันธ์แฝงและมีการจัดอันดับความน่าเชื่อถือเป็น
Investment Grade และการบริหารหลักทรัพย์คงเหลือ

คณะกรรมการบริหารสินทรัพย์รอการขาย

คณะกรรมการบริหารสินทรัพย์รอการขาย ประกอบด้วย

1. นายพงษ์ภาณุ เศวตรุนทร์ กรรมการ ประธาน

2. นายมานิต เจียรดิฐ รองกรรมการผู้จัดการใหญ่ สายบริหารความเสี่ยง กรรมการ

หรือ นางปนุท ณ เชียงใหม่ ผู้ช่วยกรรมการผู้จัดการใหญ่ กรรมการ

รองสายบริหารความเสี่ยง

3. นายเอกชัย ติวุตานนท์ รองกรรมการผู้จัดการใหญ่ สายสนับสนุนธุรกิจ กรรมการ

4. นายทรงวุฒิ บัวเข็ม ผู้ช่วยกรรมการผู้จัดการใหญ่ ด้านบริหารสินทรัพย์ กรรมการ 5.
นายภราดร ภคพัฒน์ ผู้ช่วยกรรมการผู้จัดการใหญ่ ด้านกฎหมาย กรรมการ

6. นายสมเกียรติ ศรีสุวรรณ ผู้อำนวยการอาวุโส ฝ่ายบริหารข่ายงาน กรรมการ

และสำนักงาน

7. นางกาญจนา ไพบูลย์ ที่ปรึกษาด้านการเงินและควบคุม กรรมการ 8. นางเสาวนีย์
ศิริเวชวราวุธ รองผู้อำนวยการทีมบริหารสินทรัพย์รอการขาย เลขานุการ

สินทรัพย์รอการขาย หมายถึง สินทรัพย์ถาวร สินทรัพย์อื่น เช่น อุปกรณ์สำนักงาน สิทธิการเช่า
และทรัพย์สินอื่นๆ ที่เกิดจากการตีราคาหลักประกันชำระหนี้ การบังคับตามสัญญา การบังคับคดี
การควบรวมกิจการ
สินทรัพย์ถาวรและเครื่องใช้สำนักงานของธนาคารที่ไม่มีความประสงค์จะใช้งานต่อไป

อำนาจ หน้าที่และความรับผิดชอบ

  1. ตัดสินใจเกี่ยวกับสินทรัพย์รอการขาย

  2. มีอำนาจในการกำหนดราคาทรัพย์สิน กำหนดวิธีการขายทรัพย์สิน และอนุมัติขายทรัพย์สิน

3. มีอำนาจในการอนุมัติและกำหนดวิธีการอื่นๆ เพื่อประโยชน์ของธนาคาร เช่น
การให้เช่าหรือการใช้สินทรัพย์รอการขาย ตลอดจนการขออนุมัติจากทางการในเรื่องที่เกี่ยวข้อง

  4. พิจารณาอนุมัติให้จดภาระจำยอม กรณีภาระจำยอมนั้น ๆ เป็นประโยชน์แก่ธนาคาร

มูลค่าทรัพย์สิน วงเงินที่อยู่ในอำนาจ

สำหรับทรัพย์สินที่มีมูลค่าทางบัญชีไม่เกิน 300 ล้านบาท

คณะกรรมการบริหารสินทรัพย์และหนี้สิน

คณะกรรมการบริหารสินทรัพย์และหนี้สิน ประกอบด้วย

1. นายพีรศิลป์ ศุภผลศิริ กรรมการผู้จัดการใหญ่ ประธาน

2. นายรันเวียร์ เดวัน กรรมการ รองประธาน

3. นายชำนาญ วังตาล รองกรรมการผู้จัดการใหญ่ สายธุรกิจสถาบัน กรรมการ

4. นางดวงพร สุจริตานุวัต รองกรรมการผู้จัดการใหญ่ สายบรรษัทธุรกิจ 1 กรรมการ

5. นายสุรินทร์ เปรมอมรกิจ รองกรรมการผู้จัดการใหญ่ สายบรรษัทธุรกิจ 2 กรรมการ

6. นายสุรชัย จิตตรัตน์เสนีย์ รองกรรมการผู้จัดการใหญ่ สายธุรกิจรายย่อย กรรมการ

7. นายประเสริฐ หวังรัตนปราณี ผู้ช่วยกรรมการผู้จัดการใหญ่อาวุโส กรรมการ

ด้านการเงินและควบคุม

 8. นางปนุท ณ เชียงใหม่ ผู้ช่วยกรรมการผู้จัดการใหญ่ รองสายบริหารความเสี่ยง กรรมการ

9. นายสุธีร์ โล้วโสภณกุล ผู้ช่วยกรรมการผู้จัดการใหญ่ ด้านบริหารเงิน กรรมการ

และค้าผลิตภัณฑ์การเงิน

10. นายเผด็จ พิรุฬห์สิทธิ์ ผู้ช่วยกรรมการผู้จัดการใหญ่ กรรมการ

ด้านตลาดผลิตภัณฑ์การเงิน

11. ดร.บันลือศักดิ์ ปุสสะรังษี ผู้ช่วยกรรมการผู้จัดการใหญ่ สำนักวิจัย กรรมการ

12. นางสาวอุทัยวรรณ อนุชิตานุกูล ผู้อำนวยการสำนักวางแผน กรรมการ

13. นายเอกชัย โลกเจริญลาภ หัวหน้าทีมบริหารความเสี่ยงด้านตลาด กรรมการและ เลขานุการ

อำนาจ หน้าที่และความรับผิดชอบ

1. กำหนดและทบทวนนโยบายการบริหารสินทรัพย์และหนี้สิน
การบริหารความเสี่ยงด้านสภาพคล่องและการบริหารความเสี่ยงด้านอัตราดอกเบี้ย
เพื่อเสนอต่อคณะกรรมการธนาคาร

2. กำหนดและทบทวนโครงสร้างสินทรัพย์และหนี้สินทั้งที่เป็นเงินบาทและสกุลเงินตราต่างประเทศ
ได้แก่สินเชื่อ การลงทุน ทรัพย์สินรอการขาย เงินฝาก เงินกู้ยืม เป็นต้น
ตลอดจนแนวทางดำเนินการเพื่อให้เหมาะสมกับสถานการณ์ที่เปลี่ยนแปลงและเพื่อให้ได้ผลตอบแทนที่เหมาะสมกับระดับความเสี่ยง

3. ดูแลให้มีระบบวัดความเสี่ยงที่สะท้อนความเสี่ยงด้านสภาพคล่อง
และความเสี่ยงด้านอัตราดอกเบี้ยของฐานะในบัญชีเพื่อการธนาคารที่มีอยู่อย่างแท้จริง

4. พิจารณาอนุมัติเพดานความเสี่ยงด้านสภาพคล่อง (Liquidity Risk Limit)
และเพดานความเสี่ยง ด้านอัตราดอกเบี้ยของฐานะในบัญชีเพื่อการธนาคาร (Interest Rate
Risk Limit) และมีการทบทวนเป็นระยะเวลาอย่างน้อยปีละ 1 ครั้ง
เพื่อให้สามารถควบคุมความเสี่ยงให้อยู่ในระดับที่สอดคล้องกับนโยบายและเงินกองทุนของธนาคาร

5. พิจารณาอนุมัติอัตราดอกเบี้ยประกาศของธนาคารสำหรับสินเชื่อ ตามที่หน่วยงานที่เกี่ยวข้องเสนอ

6. พิจารณาทบทวนนโยบายอัตราดอกเบี้ยเงินฝาก
เพื่อให้หน่วยงานที่เกี่ยวข้องนำไปใช้เป็นแนวทางในการปฏิบัติ

7. กำกับ ติดตาม และประเมินผลการบริหารสินทรัพย์และหนี้สิน ให้เป็นไปตามนโยบายที่กำหนด

คณะกรรมการ Steering Committee

คณะกรรมการ Steering Committee ประกอบด้วย

1. นางเสาวณี สุวรรณชีพ กรรมการ ประธานที่ปรึกษา

2. นายพีรศิลป์ ศุภผลศิริ กรรมการผู้จัดการใหญ่ ประธาน

3. นายสุรชัย จิตตรัตน์เสนีย์ รองกรรมการผู้จัดการใหญ่ สายธุรกิจรายย่อย กรรมการ

4. นายเอกชัย ติวุตานนท์ รองกรรมการผู้จัดการใหญ่ สายสนับสนุนธุรกิจ กรรมการ

5. นายประเสริฐ หวังรัตนปราณี ผู้ช่วยกรรมการผู้จัดการใหญ่อาวุโส กรรมการ

ด้านการเงินและควบคุม

6. นายพิพัฒน์ เอี่ยมชีรางกูร ผู้ช่วยกรรมการผู้จัดการใหญ่ ด้านเทคโนโลยี กรรมการ

7. น.ต.หญิงลดารัตน์ ผ่องอุไร สำนักเฉพาะกิจ Core Banking กรรมการ

หน้าที่ และความรับผิดชอบ

1. กำหนดนโยบายและแผนงานในการพัฒนาระบบงาน BT Core Banking System
ให้เกิดประโยชน์และประสิทธิภาพสูงสุด

2. พิจารณาและตัดสินใจเกี่ยวกับการกำหนดขอบเขตของการใช้งานระบบอย่างมีประสิทธิภาพ

3. พิจารณาและตัดสินใจการจัดลำดับความสำคัญก่อนหลังของการพัฒนาระบบงาน

4. ดำเนินการเพื่อให้เกิดความร่วมมือในการปฏิบัติงานระหว่างหน่วยงานต่างๆ
อันจะช่วยให้การพัฒนาระบบงานของธนาคารเป็นไปอย่างมีประสิทธิภาพ

5. พิจารณาข้อกำหนด/เกณฑ์ในการตรวจรับมอบระบบงานที่คณะทำงาน กลุ่มบุคคล
หรือบุคคลที่ได้รับการแต่งตั้งจากคณะกรรมการ Steering Committee
ได้จัดทำขึ้นมาเพื่อใช้ในการตรวจรับมอบระบบงาน

6. พิจารณาและลงนามรับมอบระบบงานตามที่คณะทำงาน กลุ่มบุคคล
หรือบุคคลที่ได้รับการแต่งตั้งจากคณะกรรมการ Steering Committee เสนอ

7. ควบคุมดูแลให้การพัฒนาระบบงานในโครงการ BT Core Banking System
บรรลุเป้าหมายตามที่ธนาคารกำหนด

อำนาจของคณะกรรมการ Steering Committee

1. แต่งตั้งคณะทำงาน กลุ่มบุคคล หรือบุคคล รวมถึงการกำหนดอำนาจหน้าที่ของคณะทำงาน
กลุ่มบุคคลหรือบุคคลใดๆ เพื่อดำเนินงานให้บรรลุตามหน้าที่และจุดประสงค์ของโครงการ

2. สั่งการคณะทำงาน กลุ่มบุคคล หรือบุคคลที่ได้รับแต่งตั้งจากคณะกรรมการ Steering
Committee ให้ดำเนินการใดๆ
รวมถึงการกำหนดระเบียบวิธีการปฏิบัติงานเพื่อดำเนินงานให้บรรลุตามหน้าที่และวัตถุประสงค์ของโครงการ

3. พิจารณาและตัดสินใจในงานที่เกินอำนาจหน้าที่ของคณะทำงาน กลุ่มบุคคล
หรือบุคคลที่ได้รับแต่งตั้งจากคณะกรรมการ Steering Committee

คณะกรรมการ IT Strategic Planning Committee

คณะกรรมการ IT Strategic Planning Committee ประกอบด้วย

1. นางเสาวณี สุวรรณชีพ กรรมการ ประธาน

2. นายพีรศิลป์ ศุภผลศิริ กรรมการผู้จัดการใหญ่ รองประธาน

3. นางดวงพร สุจริตานุวัต รองกรรมการผู้จัดการใหญ่ สายบรรษัทธุรกิจ 1 กรรมการ

4. นายสุรินทร์ เปรมอมรกิจ รองกรรมการผู้จัดการใหญ่ สายบรรษัทธุรกิจ 2 กรรมการ

5. นายมานิต เจียรดิฐ รองกรรมการผู้จัดการใหญ่ สายบริหารความเสี่ยง กรรมการ

6. นายชำนาญ วังตาล รองกรรมการผู้จัดการใหญ่ สายธุรกิจสถาบัน กรรมการ

7. นายสุรชัย จิตตรัตน์เสนีย์ รองกรรมการผู้จัดการใหญ่ สายธุรกิจรายย่อย กรรมการ

8. นายเอกชัย ติวุตานนท์ รองกรรมการผู้จัดการใหญ่ สายสนับสนุนธุรกิจ กรรมการ

9. นายประเสริฐ หวังรัตนปราณี ผู้ช่วยกรรมการผู้จัดการใหญ่อาวุโส กรรมการ

ด้านการเงินและควบคุม

10. นายพงษ์สุรีย์ บุนนาค ผู้ช่วยกรรมการผู้จัดการใหญ่ กรรมการ

ด้านบริหารทรัพยากรบุคคล

11. นายพิพัฒน์ เอี่ยมชีรางกูร ผู้ช่วยกรรมการผู้จัดการใหญ่ ด้านเทคโนโลยี กรรมการ

และเลขานุการ

อำนาจ หน้าที่ และความรับผิดชอบ

1. กำหนดแผนกลยุทธ์ และวางแผนการบริหารโครงการ IT ทุกโครงการ
ให้สอดคล้องตามนโยบายและยุทธ์ศาสตร์ของธนาคาร

2. จัดลำดับความสำคัญของโครงการ และจัดสรรทรัพยากร เช่น งบประมาณ อัตรากำลัง
และอุปกรณ์สำนักงาน เป็นต้น

3. พิจารณาและตัดสินใจเกี่ยวกับโครงการที่ใช้เทคโนโลยี การจัดหา
และการเพิ่มประสิทธิภาพระบบเทคโนโลยีรวมทั้งอุปกรณ์ที่เกี่ยวข้อง

4. พิจารณาเกี่ยวกับโครงสร้างพื้นฐานของโครงการ IT
ทุกโครงการเพื่อนำเสนอต่อคณะกรรมการบริหาร

5. ติดตามผลความคืบหน้าของแต่ละโครงการ IT เพื่อให้เป็นไปตามแผนกลยุทธ์ที่กำหนด

6. ประเมินผลการใช้ระบบเทคโนโลยี รวมทั้งฮาร์ดแวร์ ซอฟแวร์ และอุปกรณ์ที่เกี่ยวข้อง
เพื่อเป็นข้อมูลในการกำหนดนโยบายและวางแผนการใช้ระบบเทคโนโลยีของธนาคารในอนาคตต่อไป

7. แต่งตั้งคณะอนุกรรมการ หรือคณะทำงาน ตามที่เห็นสมควร เพื่อดำเนินการตามที่ได้รับมอบหมาย

8. อนุมัติโครงการ IT ที่มีมูลค่าเกินกว่า 10 ล้านบาท แต่ไม่เกิน 300 ล้านบาท

คณะกรรมการการเงินและควบคุม

คณะกรรมการการเงินและควบคุม ประกอบด้วย

  1 . นายรันเวียร์ เดวัน กรรมการ ประธาน

  2. นายประเสริฐ หวังรัตนปราณี ผู้ช่วยกรรมการผู้จัดการใหญ่อาวุโส กรรมการ

ด้านการเงินและควบคุม

3. นายกมล เรืองมานะมงคล ผู้อำนวยการอาวุโส ฝ่ายบัญชีบริหาร กรรมการ

และสารสนเทศ

4. นางสาวเพ็ญศรี ปภาพจน์ ผู้อำนวยการอาวุโสฝ่ายบริหารงบประมาณ กรรมการ

การเงินและควบคุมภายใน

5. นางสาวสุนันทา จรัญวรากรชัย ผู้อำนวยการอาวุโสฝ่ายบัญชีการเงิน กรรมการ

6. นางสาวอุทัยวรรณ อนุชิตานุกูล ผู้อำนวยการสำนักวางแผน กรรมการ

อำนาจ หน้าที่ และความรับผิดชอบ

  1. กำหนดกรอบนโยบาย หลักเกณฑ์ และแนวทางการปฏิบัติเกี่ยวกับงานด้านการเงินและควบคุม

2.
พัฒนาและปรับปรุงการรายงานผลการดำเนินงานของธนาคารให้มีประสิทธิภาพและเป็นมาตรฐานสากล

  3. พิจารณาและติดตามผลการดำเนินงานของธนาคารก่อนการนำเสนอต่อคณะกรรมการบริหาร
  และ

คณะกรรมการธนาคาร

การประชุมคณะกรรมการ

ในปี 2550 การเข้าร่วมประชุมของคณะกรรมการแต่ละคณะ
มีกรรมการแต่ละท่านเข้าประชุมรายละเอียดสรุปได้ดังนี้

[TABLE]

หมายเหตุ : * คณะกรรมการบริหาร แต่งตั้งตามมติที่ประชุมคณะกรรมการธนาคาร ครั้งที่
10/2550 เมื่อวันที่ 25 เมษายน 2550

** คณะกรรมการธุรกิจรายย่อย แต่งตั้งตามมติที่ประชุมคณะกรรมการธนาคาร ครั้งที่ 12/2550
เมื่อวันที่ 11 พฤษภาคม 2550

*** คณะกรรมการการเงินและควบคุม แต่งตั้งตามมติที่ประชุมคณะกรรมการธนาคาร ครั้งที่
12/2550 เมื่อวันที่ 11 พฤษภาคม 2550

  ^(/1) นายเตชะพิทย์ แสงสิงแก้ว
  เดิมถือเป็นกรรมการธนาคารที่ได้รับการแต่งตั้งเพื่อรักษาผลประโยชน์ของกองทุนเพื่อการฟื้นฟูฯ
  ซึ่งเป็น ผู้ถือหุ้นราย ใหญ่ของธนาคาร เนื่องจากนายเตชะพิทย์ แสงสิงแก้ว เดิมดำรงตำแหน่ง
  กรรมการในฐานะตัวแทนของกองทุนฟื้นฟูฯ แต่ได้ลาออกจากการเป็น
  กรรมการในฐานะตัวแทนของกองทุนฟื้นฟูฯ พร้อมขอลาออกจากการเป็นกรรมการของธนาคาร
  เมื่อวันที่ 24 เมษายน 2550 ต่อมา ที่ประชุม คณะกรรมการธนาคาร ครั้งที่ 10/2550 เมื่อวันที่
  25 เมษายน 2550 ได้มีมติแต่งตั้งให้ดำรงตำแหน่งกรรมการอิสระ และประธานกรรมการ
  ตรวจสอบของธนาคาร

  ^(/2) ที่ประชุมคณะกรรมการธนาคาร ครั้งที่ 15/2550 เมื่อวันที่ 19 กรกฎาคม 2550
  ได้มีมติแต่งตั้ง นายชัชวาล เอี่ยมศิริ เข้าดำรงตำแหน่งแทน นาย

  ไมเคิล จอห์น โอแฮนลอน ที่ลาออกไป
  โดยให้ดำรงตำแหน่งกรรมการอิสระและกรรมการตรวจสอบ

^(/3) ได้รับแต่งตั้งให้ดำรงตำแหน่งกรรมการ ในการประชุมคณะกรรมการธนาคาร ครั้งที่
10/2550 เมื่อวันที่ 25 เมษายน 2550 และได้รับการแต่งตั้ง เป็นกรรมการและรองประธาน
ในการประชุมคณะกรรมการบริหารสินทรัพย์และหนี้สินครั้งที่ 5/2550 เมื่อวันที่ 16 พฤษภาคม 2550

^(/4) ได้รับแต่งตั้งให้ดำรงตำแหน่งกรรมการ ในการประชุมคณะกรรมการธนาคาร ครั้งที่
10/2550 เมื่อวันที่ 25 เมษายน 2550 ^(/5) ที่ประชุมคณะกรรมการธนาคาร ครั้งที่ 17/2550
เมื่อวันที่ 26 กันยายน 2550 ได้มีมติแต่งตั้ง นายดาเนียล แอชตัน คาร์โรล เข้าดำรงตำแหน่งแทน

นายเวยเจียน แชน ที่ลาออกไป โดยให้ดำรงตำแหน่งกรรมการ

^(/6) ที่ประชุมคณะกรรมการธนาคาร ครั้งที่ 22/2550 เมื่อวันที่ 14 พฤศจิกายน 2550
ได้มีมติแต่งตั้ง นายชิน หยวน หยิน เข้าดำรงตำแหน่งแทน

นายแดเนียล แด็ค บองพูน ที่ลาออกไป โดยให้ดำรงตำแหน่งกรรมการ

^(/7) ดร.พิบูลย์ ลิมประภัทร ได้ลาออกจากการเป็น กรรมการอิสระ/ประธานกรรมการตรวจสอบ
ตั้งแต่วันที่ 24 เมษายน 2550

  ^(/8) ดร.สารสิน วีระผล ได้ลาออกจากการเป็น กรรมการอิสระ/กรรมการตรวจสอบ
  ตั้งแต่วันที่ 24 เมษายน 2550

  ^(/9) นายเลื่อน กฤษณกรี ได้ลาออกจากการเป็นกรรมการ ตั้งแต่วันที่ 24 เมษายน 2550

  ^(/10) นายไมเคิล จอนห์น โอแฮนลอน
  ได้รับการแต่งตั้งเป็นกรรมการธนาคารในการประชุมวิสามัญผู้ถือหุ้นครั้งที่ 1/2550 เมื่อวันที่ 30
  พฤษภาคม

  2550 และได้ลาออกจากการเป็นกรรมการ เมื่อวันที่ 19 กรกฎาคม 2550

  ^(/11) นายเวยเจียน แชน
  ได้รับการแต่งตั้งเป็นกรรมการธนาคารในการประชุมคณะกรรมการธนาคาร ครั้งที่ 10/2550
  เมื่อวันที่ 25 เมษายน 2550

  และได้ลาออกจากการเป็นกรรมการ เมื่อวันที่ 26 กันยายน 2550

  ^(/12) นายแดเนียล แด็ค บองพูน
  ได้รับการแต่งตั้งเป็นกรรมการธนาคารในการประชุมวิสามัญผู้ถือหุ้นครั้งที่ 1/2550 เมื่อวันที่ 30
  พฤษภาคม 2550 และได้ลาออกจากการเป็นกรรมการ เมื่อวันที่ 14 พฤศจิกายน 2550

การสรรหาผู้บริหาร

ในรอบปี 2550 ที่ผ่านมา นโยบายการสรรหาผู้บริหารของธนาคารจะสรรหาผู้มีความรู้
ความสามารถ ประสบการณ์ ความชำนาญ และทักษะเฉพาะด้าน
เพื่อมาปฏิบัติงานในหน่วยงานที่สร้างรายได้แก่ธนาคาร ทั้งนี้
เพื่อให้สอดคล้องกับการทำธุรกรรมของธนาคาร ซึ่งการสรรหาดังกล่าว
ได้รับการพิจารณากลั่นกรองในรูปของคณะกรรมการสัมภาษณ์ อันประกอบด้วย
ผู้บริหารจากสายหรือด้านงานที่เกี่ยวข้อง และด้านบริหารทรัพยากรบุคคล

3. คณะผู้บริหาร

คณะผู้บริหารของธนาคารระดับตั้งแต่รองกรรมการผู้จัดการใหญ่ขึ้นไป ณ วันที่ 31 ธันวาคม 2550
มีจำนวน 7 ท่าน ดังนี้

  1. นายพีรศิลป์ ศุภผลศิริ กรรมการและกรรมการผู้จัดการใหญ่

  2. นางดวงพร สุจริตานุวัต รองกรรมการผู้จัดการใหญ่ สายบรรษัทธุรกิจ 1

  3. นายสุรินทร์ เปรมอมรกิจ รองกรรมการผู้จัดการใหญ่ สายบรรษัทธุรกิจ 2

  4. นายมานิต เจียรดิฐ รองกรรมการผู้จัดการใหญ่ สายบริหารความเสี่ยง

  5. นายชำนาญ วังตาล รองกรรมการผู้จัดการใหญ่ สายธุรกิจสถาบัน

  6. นายเอกชัย ติวุตานนท์ รองกรรมการผู้จัดการใหญ่ สายสนับสนุนธุรกิจ

  7. นายสุรชัย จิตตรัตน์เสนีย์ รองกรรมการผู้จัดการใหญ่ สายธุรกิจรายย่อย

  ผู้บริหารระดับสูงซึ่งดูแลรับผิดชอบงานด้านการเงินและบัญชี ได้แก่

8. นายประเสริฐ หวังรัตนปราณี ผู้ช่วยกรรมการผู้จัดการใหญ่อาวุโส ด้านการเงินและควบคุม

9. นางสาวสุนันทา จรัญวรากรชัย ผู้อำนวยการอาวุโสฝ่ายบัญชีการเงิน

9.3 ค่าตอบแทนผู้บริหาร

9.3.1 ค่าตอบแทนที่เป็นตัวเงิน

(1) ค่าตอบแทนกรรมการ

ในปี 2550 ธนาคารจ่ายค่าตอบแทนคณะกรรมการ ประกอบด้วย
ค่าตอบแทนในฐานะกรรมการและอนุกรรมการ ค่าเบี้ยประชุม ค่าปฏิบัติการตรวจสอบบริษัทในเครือ
รวมทั้งสิ้น 14,908,000 บาท (ปี 2549 :13,488,000 บาท) มีรายละเอียดดังนี้

1.  ค่าตอบแทนคณะกรรมการธนาคาร รวมเป็นเงินทั้งสิ้น 7,680,000 บาท (ปี 2549 :
    7,152,000 บาท)

2.  ค่าตอบแทนคณะกรรมการบริหารจำนวน 1,952,000 บาท (ปี 2549 : - บาท)

3.  ค่าตอบแทนคณะกรรมการตรวจสอบจำนวน 1,464,000 บาท ( ปี 2549 : 1,920,000
    บาท) คณะกรรมการกำหนดค่าตอบแทนและสรรหาจำนวน 944,000 บาท (ปี 2549 :
    1,584,000 บาท) คณะกรรมการบริหารสินทรัพย์รอการขายจำนวน 784,000 บาท (ปี
    2549 : 1,104,000 บาท) คณะกรรมการพิจารณาสินเชื่อระดับ 2 จำนวน 784,000 บาท
    (ปี 2549 : 1,104,000 บาท) คณะกรรมการ IT Strategic Planning จำนวน
    624,000 บาท (ปี 2549 : 624,000 บาท) คณะกรรมการการเงินและควบคุม จำนวน
    364,000 บาท

[TABLE]

(2) ค่าตอบแทนผู้บริหาร

คณะกรรมการเป็นผู้พิจารณากำหนดแนวทางการประเมินผลงานของคณะกรรมการจัดการเพื่อพิจารณาปรับค่าจ้างและบำเหน็จประจำปี
โดยคำนึงถึงหน้าที่ความรับผิดชอบและความเสี่ยงที่เกี่ยวข้อง
รวมถึงการเพิ่มมูลค่าของส่วนผู้ถือหุ้นในระยะยาวประกอบการพิจารณาประเมินผลเงินบำเหน็จรางวัลและเงินชดเชยแก่พนักงาน
หรือลูกจ้างของธนาคาร หรือบุคคลใดที่ทำกิจการให้กับธนาคาร
โดยคณะกรรรมการเป็นผู้พิจารณาโครงสร้าง
และหลักเกณฑ์ของการจ่ายโดยจะจ่ายให้แก่ผู้ทำการประจำหรือไม่ประจำก็ได้
ตามที่ฝ่ายจัดการนำเสนอ ค่าตอบแทนของผู้บริหารระดับตั้งแต่รองกรรมการผู้จัดการใหญ่ขึ้นไปในปี
2550 จำนวน 7 ท่าน เป็นจำนวนเงินทั้งสิ้น 43,378,920 บาท
โดยเป็นค่าตอบแทนในรูปของเงินเดือน

2.  ค่าตอบแทนอื่น

เงินที่ธนาคารสมทบเข้ากองทุนสำรองเลี้ยงชีพให้แก่ผู้บริหารระดับตั้งแต่รองกรรมการผู้จัดการใหญ่ขึ้นไปในปี
2550 จำนวน 7 คน เป็นเงินทั้งสิ้น 2,168,946 บาท

รายงานการเปลี่ยนแปลงการถือหุ้นธนาคารของคณะกรรมการธนาคารและผู้บริหาร

ณ วันสิ้นปี 2550 เปรียบเทียบกับ ณ วันสิ้นปี 2549

+-------------+------------------+-----------+-----------+-----------+
| ชื่อ          | ตำแหน่ง           | จ         | จ         | จำนวนหุ้นท  |
|             |                  | ำนวนหุ้นที่ถือ | ำนวนหุ้นที่ถือ | ี่เปลี่ยนแปลง |
|             |                  |           |           |           |
|             |                  | ณ วันที่ 31  | ณ วันที่ 31  | เพิ่มขึ้น     |
|             |                  | ธ.ค. 50   | ธ.ค. 49   | (ลดลง)    |
|             |                  | (หุ้น)      | (หุ้น)      |           |
+-------------+------------------+-----------+-----------+-----------+
| นายพีรศิลป์    | กรรมการผู้จัดการใหญ่ | 10,045    | 10,045    | -         |
| ศุภผลศิริ      |                  |           |           |           |
+-------------+------------------+-----------+-----------+-----------+
| นายทรงวุฒิ    | ผู้ช่วย             | 4         | 4         | -         |
| บัวเข็ม       | กรรมการผู้จัดการใหญ่ |           |           |           |
+-------------+------------------+-----------+-----------+-----------+

เปรียบเทียบการถือหุ้นบริษัทในเครือของคณะกรรมการธนาคารและผู้บริหาร

ณ วันสิ้นปี 2550 เปรียบเทียบกับ ณ วันสิ้นปี 2549

+-------------------------------------+----------+----------+----------+
| รายละเอียด                           | ณ วันสิ้นปี  | ณ วันสิ้นปี  | ผลต่าง    |
|                                     | 2550     | 2549     |          |
|                                     | (หุ้น)     | (หุ้น)     | เพิ่มขึ้น    |
|                                     |          |          | (ลดลง)   |
+-------------------------------------+----------+----------+----------+
| นายเอกชัย ติวุตานนท์                    |          |          |          |
| รองกรรมการผู้จัดการใหญ่                 |          |          |          |
+-------------------------------------+----------+----------+----------+
| - บริษัท บีที ที่ปรึกษาธุรกิจ จำกัด           | 1        | 1        | -        |
+-------------------------------------+----------+----------+----------+
| นายประเสริฐ หวังรัตนปราณี               |          |          |          |
| ผู้ช่วยกรรมการผู้จัดการใหญ่                |          |          |          |
+-------------------------------------+----------+----------+----------+
| - บริษัท บีที ที่ปรึกษาธุรกิจ จำกัด           | 1        | 1        | -        |
+-------------------------------------+----------+----------+----------+
| นายพงษ์สุรีย์ บุนนาค                     |          |          |          |
| ผู้ช่วยกรรรมการผู้จัดการใหญ่               |          |          |          |
+-------------------------------------+----------+----------+----------+
| - บริษัท บีที ที่ปรึกษาธุรกิจ จำกัด           | 1        | 1        | -        |
+-------------------------------------+----------+----------+----------+
| นายฐาภพ คลี่สุวรรณ ผู้อำนวยการอาวุโส      |          |          |          |
| สำนักกรรมการผู้จัดการใหญ่                |          |          |          |
+-------------------------------------+----------+----------+----------+
| 1. บริษัทหลักทรัพย์ บีที จำกัด              | 1        | 1        | -        |
+-------------------------------------+----------+----------+----------+
| 2. บริษัท บีที ประกันภัย จำกัด             | 10       | 10       | -        |
+-------------------------------------+----------+----------+----------+
| 3. บริษัทหลักทรัพย์จัดการกองทุน บีที จำกัด    | 1        | -        | 1        |
+-------------------------------------+----------+----------+----------+
| 4. บริษัท บริหารสินทรัพย์สาทร จำกัด        | 1        | -        | 1        |
+-------------------------------------+----------+----------+----------+
| นายพัฒนศักดิ์ เจิมจันทร์โสภณ               |          |          |          |
| หัวหน้าทีมกำกับการปฏิบัติงานและสอบทานสินเชื่อ |          |          |          |
+-------------------------------------+----------+----------+----------+
| 1. บริษัท บีที ลีสซิ่ง จำกัด                | 1        | 1        | -        |
+-------------------------------------+----------+----------+----------+
| 2. บริษัทหลักทรัพย์จัดการกองทุน บีที จำกัด    | 1        | 1        | -        |
+-------------------------------------+----------+----------+----------+
| นายอานนท์ ลิ้มมงคล VP.                 |          |          |          |
| ง                                   |          |          |          |
| านบริหารธุรกรรมเครดิตและอนุพันธ์ทางการเงิน |          |          |          |
+-------------------------------------+----------+----------+----------+
| 1. บริษัทหลักทรัพย์ บีที จำกัด              | 1        | 1        | -        |
+-------------------------------------+----------+----------+----------+
| 2. บริษัท บีที ประกันภัย จำกัด             | 10       | 10       | -        |
+-------------------------------------+----------+----------+----------+

9.4 การกำกับดูแลกิจการที่ดี

 นโยบายการกำกับดูแลกิจการ

ธนาคารให้ความสำคัญอย่างยิ่งกับการดำเนินกิจการภายใต้ระบบการกำกับดูแลกิจการที่ดี
เพื่อเป็นการเสริมสร้างองค์กรให้เกิดประสิทธิภาพบนพื้นฐานของการเติบโตที่ยั่งยืน
สร้างความสามารถในการแข่งขันเพื่อรักษาเงินลงทุนและเพิ่มคุณค่าให้กับผู้ถือหุ้นในระยะยาว
และสร้างความเชื่อมั่นต่อผู้ลงทุนทั้งภายในและภายนอกประเทศ
คณะกรรมการธนาคารจึงมีนโยบายที่จะส่งเสริมและผลักดันให้เกิดระบบการกำกับดูแลกิจการที่ดีกับหน่วยงานและบุคลากรของธนาคารอย่างต่อเนื่อง
มีการควบคุมตนเองของกิจการ โดยเน้นการบริหารงานที่น่าเชื่อถือ โปร่งใส ตรวจสอบได้
มีระบบการเปิดเผยข้อมูลที่ถูกต้อง ครบถ้วน ทันเวลา
ระมัดระวังรักษาผลประโยชน์ของธนาคารและผู้ถือหุ้น
ตระหนักถึงความรับผิดชอบต่อผู้ถือหุ้นทุกกลุ่มอย่างเท่าเทียมกัน
ในการดำเนินงานของธนาคารจะต้องบรรลุเป้าหมายที่กำหนดภายใต้กรอบของจริยธรรมที่ดีโดยคำนึงถึงผู้มีส่วนได้ส่วนเสียอื่นและสังคมโดยรวม
จัดให้มีระบบการป้องกันการใช้ข้อมูลภายใน การรักษาความลับของลูกค้า
ตลอดจนจัดให้มีระบบการรับและแก้ไขเรื่องร้องเรียนของลูกค้าที่มีประสิทธิภาพ

คณะกรรมการธนาคารยังให้ความสำคัญต่อระบบการควบคุมและตรวจสอบภายใน
โดยมุ่งมั่นให้มีการดำเนินงานที่มีประสิทธิภาพ
รวมถึงจัดให้มีระบบการประเมินความเสี่ยงเพื่อเป็นเครื่องมือลดความเสี่ยงที่อาจจะเกิดขึ้นในการดำเนินธุรกิจของธนาคาร
ตลอดจนกำหนดให้ฝ่ายตรวจสอบภายใน
และทีมกำกับการปฏิบัติงานและสอบทานสินเชื่อทำหน้าที่ติดตามดูแลการปฏิบัติงานของหน่วยงานต่างๆ
ของธนาคารให้มีการปฏิบัติงานเป็นไปตามกฎหมายและระเบียบที่เกี่ยวข้องอย่างต่อเนื่อง

นอกจากนี้การให้ความรู้ความเข้าใจกับผู้บริหารและพนักงานของธนาคารเกี่ยวกับการมีจรรยาบรรณในการประกอบธุรกิจ
และมีการปฏิบัติงานให้เป็นไปตามระเบียบข้อบังคับต่างๆตามที่ธนาคารและทางการกำหนด
รวมถึงการได้กำหนดบทลงโทษเมื่อมีการกระทำความผิดเกิดขึ้น
ถือเป็นนโยบายอย่างหนึ่งในการก้าวไปสู่นโยบายการกำกับดูแลกิจการที่ดีของธนาคาร

ธนาคารได้จัดทำหลักการกำกับดูแลกิจการของธนาคารเป็นลายลักษณ์อักษร
เพื่อใช้อ้างอิงและเป็นบรรทัดฐานในการปฏิบัติงานของธนาคาร โดยผู้ถือปฏิบัติคือ กรรมการ
ผู้บริหาร พนักงาน และพนักงานของผู้รับจ้างของธนาคารทุกคน
เพื่อให้ผู้ลงทุนและผู้มีส่วนได้ส่วนเสียเกิดความมั่นใจในการประกอบกิจการของธนาคาร
และสามารถตรวจสอบได้ ทั้งนี้ ที่ประชุมคณะกรรมการธนาคาร ครั้งที่ 2/2548 วันที่ 28 กุมภาพันธ์
2548 มีมติอนุมัติหลักการกำกับดูแลกิจการของธนาคารดังกล่าว
และมีนโยบายให้ทบทวนหลักการกำกับดูแลกิจการเป็นประจำภายในระยะเวลาที่เหมาะสม
เพื่อให้หลักการกำกับดูแลกิจการมีความทันสมัยและสอดคล้องกับสถานการณ์
และให้ถือเป็นภาระหน้าที่ที่บุคลากรของธนาคารทุกคนต้องรับทราบ ทำความเข้าใจ
และปฏิบัติให้สอดคล้องกับหลักการกำกับดูแลกิจการของธนาคารเป็นประจำโดยใช้ดุลยพินิจที่ถูกต้อง

นอกจากนี้
คณะกรรมการธนาคารได้เห็นชอบให้ปรับปรุงแก้ไขเพิ่มเติมหลักการกำกับดูแลกิจการที่ดีสำหรับบริษัทจดทะเบียนปี
2549 ตามที่ตลาดหลักทรัพย์แห่งประเทศไทยได้ปรับเพิ่มเติมให้เทียบเคียงตามหลักการของ
Organisation for Economic Co-Operation and Development (OECD Principles
of Corporate Governance 2004)
และข้อเสนอแนะจากธนาคารโลกจากการเข้าร่วมโครงการ Corporate Governance Report
on the Observance of Standards and Codes (CG ROSC) ซึ่งแบ่งเนื้อหาออกเป็น 5
หมวดได้แก่

  หมวดที่ 1 สิทธิของผู้ถือหุ้น

  หมวดที่ 2 การปฏิบัติต่อผู้ถือหุ้นอย่างเท่าเทียมกัน

  หมวดที่ 3 บทบาทของผู้มีส่วนได้เสีย

  หมวดที่ 4 การเปิดเผยข้อมูลและความโปร่งใส

  หมวดที่ 5 ความรับผิดชอบของคณะกรรมการ

ในปี 2550 ธนาคารได้ปฏิบัติตามหลักการกำกับดูแลกิจการที่ดี อย่างไรก็ตาม
ธนาคารยังไม่ได้ดำเนินการในเรื่องต่อไปนี้

1. ธนาคารไม่ได้เปิดโอกาสให้ผู้ถือหุ้นส่วนน้อยเสนอเรื่องเพื่อบรรจุเป็นวาระการประชุมล่วงหน้า
เนื่องจากอยู่ระหว่างนำเสนอให้คณะกรรมการเพื่อพิจารณารับทราบแนวทางในการปฏิบัติ

2.
ไม่ได้เปิดเผยค่าตอบแทนของกรรมการที่เป็นผู้บริหารในส่วนที่ได้รับจากการเป็นกรรมการบริษัทอื่น
เพราะไม่ใช่ข้อมูลของธนาคาร

สรุปการปฏิบัติตามหลักการกำกับดูแลกิจการที่ดีในปี 2550 ดังนี้

(หมวด 1 และ 2) สิทธิของผู้ถือหุ้นและการปฏิบัติต่อผู้ถือหุ้นอย่างเท่าเทียมกัน

ธนาคารได้ตระหนักถึงความสำคัญต่อผู้ถือหุ้นทุกราย โดยคำนึงถึงสิทธิและความเท่าเทียมกัน
จึงมีนโยบายที่จะให้ผู้ถือหุ้นทุกกลุ่มได้รับข้อมูลข่าวสารของธนาคารที่ถูกต้อง ครบถ้วน และโปร่งใส
รวมทั้งให้ความสำคัญในการจัดประชุมผู้ถือหุ้นและเคารพสิทธิของผู้ถือหุ้น
โดยปฏิบัติตามหลักเกณฑ์ที่กฎหมายกำหนด

คณะกรรมการธนาคารได้จัดให้มีการประชุมผู้ถือหุ้นเป็นการประชุมสามัญประจำปีภายในสี่เดือนนับแต่วันสิ้นสุดของรอบปีบัญชีของธนาคาร
สำหรับการประชุมผู้ถือหุ้นคราวอื่นนอกจากการประชุมสามัญ เรียกว่า การประชุมวิสามัญ
คณะกรรมการจะเรียกประชุมผู้ถือหุ้นเป็นการประชุมวิสามัญเมื่อใดก็ได้สุดแต่จะเห็นสมควร โดยในปี
2550 คณะกรรมการธนาคารได้จัดให้มีการประชุมสามัญผู้ถือหุ้นครั้งที่ 13 ในวันที่ 24 เมษายน
2550 และมีการจัดประชุมวิสามัญผู้ถือหุ้น 2 ครั้ง เมื่อวันที่ 30 พฤษภาคม 2550 และ เมื่อวันที่ 16
พฤศจิกายน 2550 โดยการประชุมผู้ถือหุ้นทั้งสามครั้งมีกรรมการเข้าร่วมประชุมร้อยละ 90
ของกรรมการทั้งหมด

การประชุมสามัญผู้ถือหุ้นประจำปี 2550
ธนาคารได้จัดส่งหนังสือนัดประชุมพร้อมข้อมูลประกอบการประชุมโดยมอบให้ บริษัท
ศูนย์รับฝากหลักทรัพย์ (ประเทศไทย) จำกัด ในฐานะเป็นนายทะเบียนหุ้นของธนาคาร
เป็นผู้จัดส่งหนังสือนัดประชุมให้แก่ผู้ถือหุ้นพิจาณาล่วงหน้าก่อนการประชุม 14 วัน
และเพื่อเปิดโอกาสให้ผู้ถือหุ้นได้มีเวลาศึกษาข้อมูลสำหรับการตัดสินใจลงมติก่อนได้รับข้อมูลในรูปแบบเอกสาร
ธนาคารได้เผยแพร่เอกสารประกอบการประชุมสามัญผู้ถือหุ้นในเว็บไซด์ www.bankthai.co.th
ก่อนวันประชุมเป็นเวลา 30 วัน นอกจากนี้
ได้โฆษณาคำบอกกล่าวหนังสือนัดประชุมทางหนังสือพิมพ์รายวันติดต่อกันเป็นเวลา 3 วัน
และก่อนวันประชุมไม่น้อยกว่า 3 วัน ตามที่กฎหมายได้กำหนดไว้
สำหรับวาระการประชุมมีการระบุอย่างชัดเจนว่าเป็นเรื่องเสนอเพื่อทราบ หรือ เพื่อพิจารณา
รวมทั้ง ข้อเท็จจริงและเหตุผล และความเห็นของคณะกรรมการในเรื่องดังกล่าวด้วย
เพื่อเอื้ออำนวยผู้ถือหุ้นใช้สิทธิในการตัดสินใจลงคะแนนในแต่ละวาระ

ในวันประชุมผู้ถือหุ้นธนาคารได้อำนวยความสะดวกให้แก่ผู้ถือหุ้นและผู้รับมอบฉันทะที่เข้าร่วมประชุมโดยจัดเจ้าหน้าที่ลงทะเบียน
และตรวจสอบเอกสารหรือหลักฐานแสดงความเป็นผู้ถือหุ้นและผู้รับมอบฉันทะเพื่อรักษาสิทธิและความเท่าเทียมกันของผู้ถือหุ้น
และได้นำระบบ Barcode
มาใช้ในการลงทะเบียนเพื่อจัดพิมพ์บัตรลงคะแนนในแต่ละวาระการประชุม
นอกจากนี้ได้เปิดโอกาสให้ผู้ถือหุ้นสามารถลงทะเบียนเข้าประชุมได้ล่วงหน้าก่อนเวลาประชุมอย่างน้อย
2 ชั่วโมง

ในกรณีที่ผู้ถือหุ้นที่ไม่สะดวกเข้าร่วมประชุมด้วยตนเอง
ธนาคารได้จัดทำแบบฟอร์มหนังสือมอบฉันทะตลอดจนรายละเอียดวิธีการมอบฉันทะ
และแนบแบบฟอร์มดังกล่าวจัดส่งให้ผู้ถือหุ้นทุกรายพร้อมหนังสือนัดประชุม
ธนาคารได้เพิ่มทางเลือกให้ผู้ถือหุ้น โดยเสนอให้กรรมการอิสระเป็นผู้รับมอบฉันทะจากผู้ถือหุ้น
ระบุรายชื่อและประวัติกรรมการในหนังสือมอบฉันทะ ในการประชุมสามัญผู้ถือหุ้นปี 2550
มีผู้ถือหุ้นจำนวน 22 รายมอบอำนาจฉันทะให้ประธานกรรมการตรวจสอบ และกรรมการตรวจสอบ
ซึ่งเป็นกรรมการอิสระที่ธนาคารเสนอเป็นผู้รับมอบอำนาจฉันทะให้เข้าร่วมประชุมและออกเสียงลงคะแนนแทน

ก่อนเริ่มประชุม ประธานกรรมการทำหน้าที่เป็นประธานในที่ประชุม
ชี้แจงให้ผู้ถือหุ้นทราบถึงสิทธิในการลงคะแนน
และวิธีปฏิบัติในการออกเสียงลงคะแนนในแต่ละวาระการประชุม
มีการพิจารณาและลงคะแนนเสียงเรียงลำดับตามวาระที่กำหนด
โดยในระหว่างการประชุมได้เปิดโอกาสให้ผู้ถือหุ้นมีสิทธิอย่างเท่าเทียมกันในการสอบถาม
และแสดงความคิดเห็น โดยกรรมการที่เกี่ยวข้องได้ตอบคำถาม รวมทั้งข้อมูลต่าง ๆ อย่างชัดเจน
ครบถ้วน ซึ่งมีการบันทึกประเด็นซักถามและข้อคิดเห็นที่สำคัญไว้ในรายงานการประชุม
สำหรับการนับคะแนนเสียงระหว่างการประชุมเป็นไปอย่างเปิดเผยและโปร่งใส
โดยการลงคะแนนเสียงในแต่ละระเบียบวาระเป็นไปตามลำดับในหนังสือนัดประชุม
โดยไม่มีการรวมหรือสลับวาระการพิจารณา

ธนาคารได้จัดทำรายงานการประชุมอย่างถูกต้อง ตรงไปตรงมา มีสาระสำคัญครบถ้วน อาทิเช่น
สรุปสาระสำคัญของคำถาม คำชี้แจง ตลอดจนข้อคิดเห็นต่าง ๆ
คะแนนเสียงของผู้ถือหุ้นที่ออกเสียงลงคะแนนในแต่ละระเบียบวาระว่า เห็นด้วย ไม่เห็นด้วย
และงดออกเสียง เท่าไร เป็นต้น โดยจัดส่งร่างรายงานการประชุมผู้ถือหุ้นประจำปี 2550
ต่อหน่วยงานที่กำกับดูแลตามที่กฎหมายและข้อบังคับของทางการกำหนดภายใน 14
วันนับแต่วันประชุมผู้ถือหุ้นและเผยแพร่ในเวปไซด์www.bankthai.co.thเพื่อให้ผู้ถือหุ้นได้รับทราบ

ธนาคารมีมาตรการป้องกันการใช้ประโยชน์จากข้อมูลภายใน โดยมีข้อกำหนดห้ามไม่ให้ กรรมการ
ผู้บริหาร หรือ พนักงาน ใช้โอกาสหาผลประโยชน์ส่วนตนหรือผู้อื่นในทางมิชอบ หรือ
แสวงหาข้อมูลอย่างไม่สุจริตทำธุรกิจเพื่อแข่งขันรวมทั้งการล่วงรู้ข้อมูลภายในเพื่อประโยชน์ของตนในการซื้อขายหุ้นของธนาคาร
จึงได้มีนโยบายดังรายละเอียดที่ได้เปิดเผยไว้ในหัวข้อ “การดูแลเรื่องการใช้ข้อมูลภายใน”

(หมวด 3) บทบาทของผู้มีส่วนได้เสีย

ธนาคารให้ความสำคัญถึงสิทธิของผู้มีส่วนได้ส่วนเสียทุกกลุ่ม ไม่ว่าจะเป็น คณะกรรมการ พนักงาน
ผู้บริหาร ผู้ถือหุ้น ลูกค้า คู่ค้า เจ้าหนี้ และภาครัฐ
โดยเฉพาะความรับผิดชอบต่อสภาพแวดล้อมของชุมชนและสังคม
เพื่อให้ผู้มีส่วนได้ส่วนเสียกลุ่มนั้นมั่นใจว่าสิทธิดังกล่าวได้รับการคุ้มครองและปฏิบัติด้วยดี
ดังนั้นธนาคารจึงได้จัดทำข้อพึงปฏิบัติเกี่ยวกับจรรยาบรรณในการดำเนินธุรกิจ (Code of
Conduct) เพื่อให้คณะกรรมการ ผู้บริหาร พนักงานทุกระดับ ยึดถือเป็นหลักปฏิบัติดังนี้

- ลูกค้า

ธนาคารมุ่งมั่นด้วยการนำเสนอผลิตภัณฑ์ที่มีคุณภาพ บริการที่มีมาตรฐานและประสิทธิภาพ
ปกป้องผลประโยชน์ เอาใจใส่และรับผิดชอบต่อลูกค้าอย่างเท่าเทียมกัน

  - ผู้ถือหุ้น

ธนาคารมุ่งมั่นให้การดำเนินธุรกิจเป็นไปอย่างมีประสิทธิภาพประสิทธิผล โปร่งใส
เกิดผลการดำเนินงานที่ดีอย่างต่อเนื่องและมั่นคง สร้างผลตอบแทนที่เหมาะสมแก่ผู้ถือหุ้น
ตลอดจนพยายามอย่างเต็มที่ในการเก็บรักษาไว้ซึ่งทรัพย์สิน ชื่อเสียงและภาพลักษณ์ที่ดีของธนาคาร
หากเรื่องใดที่มีผลกระทบหรือเกี่ยวข้องกับผลประโยชน์ของผู้ถือหุ้น
ธนาคารได้ดำเนินตามแนวนโยบายการรักษาสิทธิผู้ถือหุ้นทุกรายด้วยความเสมอภาคอย่างเท่าเทียมกัน
ในการออกเสียงลงคะแนน ผู้ถือหุ้นใดมีส่วนได้ส่วนเสียเป็นพิเศษในเรื่องใดซึ่งที่ประชุมได้ลงมติ
ผู้ถือหุ้นนั้นจะไม่มีสิทธิออกเสียงลงคะแนนด้วยในเรื่องนั้น
นอกจากออกเสียงลงคะแนนเลือกตั้งกรรมการ

- พนักงาน

ธนาคารได้ปฏิบัติกับพนักงานทุกคนอย่างเท่าเทียม เป็นธรรม และให้ผลตอบแทนที่เหมาะสม
ถือว่าพนักงานทุกคนเป็นทรัพยากรที่มีค่า
ดังนั้นจึงมุ่งมั่นที่จะส่งเสริมให้มีโครงการฝึกอบรมหลักสูตรต่างๆ ภายในธนาคารอย่างสม่ำเสมอ
โดยให้พนักงานเข้าอบรมหลักสูตรต่างๆ เพื่อเพิ่มศักยภาพ ความรู้
ความสามารถรองรับการแข่งขันทางธุรกิจ

- เจ้าหนี้และคู่ค้า

ธนาคารยึดมั่นในการดำเนินธุรกิจด้วยความซื่อสัตย์
อยู่บนพื้นฐานของการปฏิบัติตามหลักเกณฑ์และเงื่อนไขทางธุรกิจที่เป็นธรรมต่อเจ้าหนี้และคู่ค้าโดยอยู่ภายใต้กฎหมายที่กำหนด

- คู่แข่ง

ธนาคารมีนโยบายส่งเสริมการแข่งขันภายใต้กรอบกติกาที่เป็นธรรม โปร่งใส
ไม่แสวงหาข้อมูลที่เป็นความลับของคู่แข่งทางการค้าด้วยวิธีการที่ไม่สุจริต
ไม่ทำลายชื่อเสียงหรือกระทำการใด ๆ ที่ปราศจากความจริงหรือไม่เป็นธรรม

  - ชุมชนและสังคม

 ธนาคารได้ตระหนักถึงความสำคัญต่อสภาพแวดล้อมของชุมชนและสังคม จึงมีนโยบายส่งเสริมตอบแทนความรับผิดชอบต่อสิ่งแวดล้อมและสังคมด้วยการช่วยเหลือและสนับสนุนให้มีกิจกรรมต่างๆ เป็นประจำอย่างต่อเนื่องทุกปี เช่น การจัดแสดงดนตรีเพื่อนำรายได้มอบให้องค์กรการกุศล จัดทอดกฐิน การบริจาคเงินและสิ่งของต่างๆ แก่เยาวชน ผู้ยากไร้ เพื่ออำนวยประโยชน์และช่วยเหลือสังคมตามสมควร เป็นต้น

ธนาคารมี BT Care Center หรือ BT SME Call Center
เป็นหน่วยงานรับเรื่องร้องเรียนของลูกค้า ซึ่งอยู่ในความดูแลของทีมศูนย์บริการลูกค้า
โดยรับเรื่องร้องเรียนการทำธุรกรรมและบริการต่าง ๆ ของธนาคาร
จัดทำเป็นระบบฐานข้อมูลและจัดหมวดหมู่ตามประเภทคำร้องเรียน
ก่อนจัดส่งเรื่องร้องเรียนดังกล่าวไปยังสำนักกรรมการผู้จัดการใหญ่
ฝ่ายตรวจสอบภายในและทีมกำกับการปฏิบัติงานและสอบทานสินเชื่อและหน่วยงานอื่นที่เกี่ยวข้อง
เพื่อประสานงานและร่วมกันหาวิธีการดำเนินการแก้ไขข้อร้องเรียนให้มีประสิทธิภาพ เป็นธรรม
ไม่เปิดเผยข้อมูลหรือความลับของลูกค้า เว้นเป็นการเปิดเผยตามที่กฎหมายกำหนด
หรือได้รับอนุญาตเป็นลายลักษณ์อักษรจากลูกค้าเท่านั้น โดยลูกค้าสามารถร้องเรียนผ่านทางระบบ
BANKTHAI CARE CENTER ธนาคาร ไทยธนาคาร จำกัด (มหาชน) ในทุกวันทำการ เวลา
8.30-17.00 น. หมายเลขโทรศัพท์ 0-2626-7777 หมายเลขโทรสาร 0-2626-7770
หรือร้องเรียนผ่าน www.bankthai.co.th (ติดต่อธนาคาร) หรือ e-mail address :
www.president@bankthai.co.th

(หมวด 4) การเปิดเผยข้อมูลและความโปร่งใส

คณะกรรมการให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส และทั่วถึง
โดยเผยแพร่ข้อมูลข่าวสารต่าง ๆ
เพื่อให้ผู้ลงทุนและผู้ที่เกี่ยวข้องได้รับทราบโดยผ่านช่องทางและสื่อการเผยแพร่ข้อมูลต่าง ๆ
ของตลาดหลักทรัพย์แห่งประเทศไทยและทางเวปไซต์ของธนาคารทั้งข้อมูลภาษาไทย
และภาษาอังกฤษ รวมทั้งเปิดเผยข้อมูลในแบบรายงานประจำปีตามหลักเกณฑ์ของทางการ อาทิ
แบบแสดงรายการข้อมูลประจำปี (แบบ 56-1) และรายงานประจำปี (แบบ 56-2) ตลอดจนสื่ออื่น
ๆ ตามความจำเป็นและเหมาะสม เพื่อสร้างความเชื่อมั่นให้แก่นักลงทุนต่อตลาดทุนไทย
ธนาคารได้จัดให้มีส่วนงานต่าง ๆ เพื่อให้บริการข้อมูลและข่าวสารกิจกรรมต่าง ๆ
ของธนาคารกับหน่วยงานทางการที่กำกับดูแล ผู้ลงทุน ผู้ถือหุ้น นักวิเคราะห์
และประชาชนทั่วไปโดยผู้บริหารได้จัดให้มีหน่วยงานเผยแพร่ข้อมูลให้แก่นักลงทุน ดังนี้

-   หน่วยทะเบียนหุ้นและผู้ลงทุนสัมพันธ์
    เพื่อเป็นตัวแทนในการสื่อสารกับผู้ลงทุนและหน่วยงานที่กำกับดูแล ได้แก่
    สำนักงานคณะกรรมการกำกับหลักทรัพย์และตลาดหลักทรัพย์
    และตลาดหลักทรัพย์แห่งประเทศไทย
    ตลอดจนมีหน้าที่เปิดเผยข้อมูลทางการเงินและสารสนเทศที่สำคัญของธนาคาร เช่น
    โครงสร้างการจัดการ โครงสร้างการถือหุ้น รายการเกี่ยวโยงต่าง ๆ
    ต่อผู้ถือหุ้นและผู้ลงทุนทั่วไปอย่างถูกต้อง ทันเวลา โปร่งใส
    และเป็นไปตามประกาศและข้อกำหนดต่างๆ ที่เกี่ยวข้อง ทั้งนี้ นักลงทุนสามารถติดต่อส่วนงาน
    ผู้ลงทุนสัมพันธ์ของธนาคารได้ที่หมายเลขโทรศัพท์ 0-2638-8283และ0-2638-8287 หรือ
    e-mail address : shareholder.services1@bankthai.co.th

สำหรับปี 2550 ผู้บริหารระดับสูงของธนาคารและเจ้าหน้าที่ผู้ลงทุนสัมพันธ์
ได้ให้ข้อมูลแก่นักวิเคราะห์ และผู้ถือหุ้นในโอกาสต่างๆ ดังนี้ การประชุมนักวิเคราะห์
การเข้าพบสัมภาษณ์ตัวต่อตัว การจัดพบนักวิเคราะห์หลักทรัพย์กลุ่มย่อยประจำไตรมาส

-   สำนักประชาสัมพันธ์
    เพื่อเป็นสื่อกลางในการสื่อสารและเผยแพร่บริการของธนาคารกับประชาชนทั่วไป

นอกจากนี้
คณะกรรมการธนาคารจัดทำรายงานการวิเคราะห์ฐานะการเงินและผลการดำเนินงานสำหรับการดำเนินงานในรอบปีเปรียบเทียบกับปีที่ผ่านมา
โดยคำนึงถึงความถูกต้อง ครบถ้วน เป็นจริงและสมเหตุสมผล
ตลอดจนเป็นผู้รับผิดชอบต่องบการเงินของธนาคารและบริษัทย่อย
และสารสนเทศทางการเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองโดยทั่วไปในประเทศไทย
และตามมาตรฐานการบัญชีสากลโดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
โดยเปิดเผยรายงานดังกล่าวไว้ในแบบแสดงรายการข้อมูลประจำปี 2550 ของธนาคาร ในหัวข้อ
“รายงานความรับผิดชอบของคณะกรรมการต่อรายงานทางการเงิน”
ซึ่งได้จัดทำควบคู่กับรายงานของผู้สอบบัญชีรับอนุญาต รวมทั้งบทบาทหน้าที่
หน้าที่ความรับผิดชอบของคณะกรรมการธนาคาร คณะกรรมการชุดย่อยต่างๆ
จำนวนครั้งในการประชุมคณะกรรมการ และค่าตอบแทนที่จ่ายกรรมการในรอบปีที่ผ่านมา

(หมวด 5) ความรับผิดชอบของคณะกรรมการ

1. โครงสร้างคณะกรรมการ

-   ตามแนวทางปฏิบัติการกำกับดูแลกิจการของธนาคารได้กำหนดโครงสร้างของคณะกรรมการ
    ประกอบด้วย กรรมการที่เป็นผู้บริหารไม่เกิน 1 ใน 3 และกรรมการอิสระอย่างน้อย 3 คน
    หรือ 1 ใน 4
    (แล้วแต่จำนวนใดจะสูงกว่า)โดยกรรมการที่ไม่เป็นผู้บริหารให้เป็นไปตามสัดส่วนของผู้ถือหุ้นที่มีอำนาจควบคุมอย่างยุติธรรมและเหมาะสม
    ในจำนวนเพียงพอที่จะสามารถสร้างกลไกเพื่อถ่วงดุลอำนาจภายในคณะกรรมการของธนาคาร
    ไม่ให้บุคคลใดหรือกลุ่มบุคคลใดมีอำนาจเหนือการตัดสินใจของคณะกรรมการ
    และทำให้กรรมการทุกคนสามารถแสดงความเห็นได้อย่างอิสระ

-   จำนวนคณะกรรมการของธนาคารเป็นไปตามมติที่ประชุมผู้ถือหุ้น
    และการเลือกตั้งตามข้อบังคับธนาคารว่าด้วยคณะกรรมการธนาคารและการประชุมผู้ถือหุ้น
    ซึ่งกำหนดให้คณะกรรมการของธนาคารมีจำนวนไม่น้อยกว่า 5 คน และไม่เกิน 12 คน โดย ณ
    วันที่31 ธันวาคม 2550 คณะกรรมการธนาคารมีจำนวน 12 คน
    ประกอบด้วยกรรมการที่เป็นผู้บริหารจำนวน 1 ท่าน คือ กรรมการผู้จัดการใหญ่
    กรรมการที่ไม่เป็นผู้บริหาร 8 ท่าน
    ซึ่งเป็นตัวแทนผู้ทรงคุณวุฒิมาจากหน่วยงานของทางการและผู้ถือหุ้นใหญ่
    และจากการแต่งตั้งโดยธนาคารแห่งประเทศไทยโดยอาศัยอำนาจตามพระราชบัญญัติการธนาคารพาณิชย์ที่ให้ถือว่าคำสั่งของธนาคารแห่งประเทศไทยดังกล่าวเป็นมติของที่ประชุมผู้ถือหุ้น
    และกรรมการอิสระจำนวน 3 ท่าน ซึ่งทั้ง 3 ท่าน
    ดำรงตำแหน่งเป็นกรรมการตรวจสอบของธนาคารคิดเป็นร้อยละ 25 ของกรรมการทั้งคณะ
    และต้องมีคุณสมบัติที่สอดคล้องตามหลักการกำกับดูแลกิจการที่ดีของทางการสามารถดูรายละเอียดได้ที่หน้า
    66-73

-   นอกจากนี้
    คณะกรรมการธนาคารได้แต่งตั้งกรรมการคนหนึ่งเป็นผู้ดำรงตำแหน่งประธานกรรมการโดยไม่เป็นบุคคลเดียวกันกับกรรมการผู้จัดการใหญ่
    มีการแบ่งแยกอำนาจหน้าที่ระหว่างกันอย่างชัดเจน
    เพื่อแบ่งแยกอำนาจหน้าที่ในการกำหนดนโยบาย การกำกับดูแล
    และการบริหารงานประจำออกจากกัน ไม่ให้คนใดคนหนึ่งมีอำนาจโดยไม่จำกัด
    เพื่อความเป็นอิสระของประธานกรรมการ

-   คณะกรรมการธนาคารมีวาระดำรงตำแหน่งอย่างชัดเจนตามข้อบังคับของธนาคาร คือ
    ในการประชุมผู้ถือหุ้นสามัญประจำปีทุกครั้ง
    ให้เลือกตั้งคณะกรรมการทั้งชุดพร้อมกันในคราวเดียว
    แต่ให้คณะกรรมการชุดเดิมรักษาการในตำแหน่งเพื่อดำเนินกิจการของบริษัทต่อไปพลางก่อนเท่าที่จำเป็น
    จนกว่าคณะกรรมการชุดใหม่จะเข้ารับหน้าที่
    สำหรับกรรมการที่เป็นตัวแทนผู้ถือหุ้นรายใหญ่ได้กำหนดจำนวนผู้แทนตามสัดส่วนการถือหุ้นของผู้ถือหุ้นรายใหญ่แต่ละราย

สำหรับรายชื่อคณะกรรมการธนาคาร
บทบาทหน้าที่และความรับรับผิดชอบของคณะกรรมการธนาคารตามที่ได้กล่าวถึงแล้วในหัวข้อ 9.1
โครงสร้างการจัดการของธนาคาร อยู่ที่หน้า 66-73

-   ธนาคารจัดให้มีเลขานุการคณะกรรมการดูแลกิจกรรมต่าง ๆ ของคณะกรรมการ
    และทำหน้าที่ให้คำแนะนำด้านกฎหมายและกฎเกณฑ์ต่าง ๆ
    เพื่อปฏิบัติให้เป็นไประเบียบข้อบังคับต่าง ๆที่ เกี่ยวข้อง
    รวมทั้งประสานงานให้มีการปฏิบัติตามมติที่ประชุมได้อย่างถูกต้อง

2.  คณะกรรมการชุดย่อย

คณะกรรมการธนาคารมีการแต่งตั้ง คณะกรรมการบริหาร คณะกรรมการจัดการ
คณะกรรรมการตรวจสอบ คณะกรรมการกำหนดค่าตอบแทนและสรรหา
และคณะกรรมการชุดย่อยต่างๆ
เพื่อช่วยปฏิบัติหน้าที่ที่รับผิดชอบตลอดจนศึกษาและกลั่นกรองงานที่มีความสำคัญให้เป็นไปอย่างรัดกุมและมีประสิทธิภาพ
โดยกำหนดให้ประธานคณะกรรมการชุดย่อย
และอนุกรรมการส่วนใหญ่ไม่ได้เป็นกรรมการที่เป็นผู้บริหารของธนาคาร
เพื่อคณะกรรมการชุดย่อยต่างๆ
สามารถปฏิบัติหน้าที่ที่รับผิดชอบได้อย่างเต็มที่ตามขอบเขตหน้าที่ความรับผิดชอบที่กำหนดในระเบียบวิธีปฏิบัติของคณะกรรมการชุดย่อยแต่ละชุด
ดังปรากฏรายละเอียดในหน้า 72-90

3.  บทบาท หน้าที่และความรับผิดชอบของคณะกรรมการ

  3.1 วิสัยทัศน์ และภารกิจ

กรรมการธนาคารเป็นผู้มีความรู้ มีจริยธรรมในการดำเนินธุรกิจ มีความหลากหลายของอายุ ทักษะ
ความสามารถเฉพาะด้านที่เป็นประโยชน์กับธนาคาร เต็มใจที่จะอุทิศเวลา ทั้งนี้
ธนาคารกำหนดบทบาท หน้าที่ และความรับผิดชอบ ตลอดจนการสรรหา การแต่งตั้ง
และการถอดถอนกรรมการของธนาคารไว้ในหลักการกำกับดูแลกิจการและข้อบังคับของธนาคาร
ปัจจุบันคณะกรรมการธนาคารมีอำนาจและปฏิบัติหน้าที่เป็นไปตามหลักการกำกับดูแลกิจการของธนาคาร
มีความเข้าใจในภาพรวมของธุรกิจของธนาคาร สามารถควบคุมดูแล
และให้คำแนะนำต่อฝ่ายบริหารให้นำนโยบายของธนาคารไปใช้ได้อย่างมีประสิทธิภาพและประสิทธิผล

3.2 จริยธรรม และความขัดแย้งทางผลประโยชน์

ธนาคารกำหนดจรรยาบรรณในการดำเนินธุรกิจของธนาคารไว้ในส่วนที่ 3
ในหลักการกำกับดูแลกิจการของธนาคาร ซึ่งได้รับอนุมัติจากที่ประชุมคณะกรรมการธนาคารครั้งที่
2/2548 วันที่ 28 กุมภาพันธ์ 2548 ทั้งนี้
ธนาคารมีความมุ่งมั่นในการดำเนินธุรกิจโดยยึดหลักความซื่อสัตย์สุจริต โปร่งใส มีคุณธรรม
มีความรับผิดชอบต่อสภาพแวดล้อม และสังคมโดยรวม
ธนาคารจึงได้กำหนดข้อพึงปฏิบัติเกี่ยวกับจรรยาบรรณในการดำเนินธุรกิจขึ้น เพื่อให้คณะกรรมการ
ผู้บริหาร พนักงาน และลูกจ้างทุกคน ได้ถือปฏิบัติในการดำเนินธุรกิจของธนาคารที่มีต่อผู้ถือหุ้น ลูกค้า
พนักงาน ความความรับผิดชอบต่อสภาพแวดล้อมและสังคม ความรับผิดชอบต่อคู่แข่งขันทางธุรกิจ
การรักษาความลับของลูกค้า ความซื่อสัตย์ ยุติธรรม มีคุณธรรมในวิชาชีพ ความรู้
ความสามารถในการประกอบธุรกิจ ความเอาใจใส่ และตอบสนองต่อความต้องการของลูกค้า
ยึดถือและปฏิบัติตามกฎข้อบังคับอย่างเคร่งครัด
อีกทั้งให้ความร่วมมือต่อองค์กรที่กำกับดูแลอย่างเคร่งครัด
โดยให้ถือเป็นภาระหน้าที่ที่บุคลากรของธนาคารทุกคนต้องรับทราบ ทำความเข้าใจ
และปฏิบัติให้สอดคล้องกับหลักการกำกับดูแลกิจการของธนาคารเป็นประจำโดยใช้ดุลยพินิจอย่างถูกต้อง
หากพบว่ามีการล่วงละเมิดหลักการกำกับดูแลกิจการ
ธนาคารจะพิจารณาดำเนินการลงโทษผู้ละเมิดนั้นทางวินัย และ/หรือทางกฎหมาย
ตามความเหมาะสมและเป็นธรรมแล้วแต่กรณี
(สามารถดูรายละเอียดจรรยาบรรณธุรกิจฉบับเต็มที่เวปไซต์ www.bankthai.co.th หัวข้อ
“การกำกับดูแลกิจการ” ส่วนที่ 3 จรรยาบรรณในการดำเนินธุรกิจ

ธนาคารได้กำหนดนโยบายเกี่ยวกับการทำธุรกรรมสำคัญไว้ในหลักการกำกับดูแลกิจการของธนาคาร
ในกรณีการทำธุรกรรมสำคัญ ได้แก่ การตกลงเข้าทำรายการที่เกี่ยวโยงกัน
และ/หรือการตกลงเข้าทำรายการเพื่อก่อให้เกิดการได้มาหรือจำหน่ายไปซึ่งสินทรัพย์ที่สำคัญและ/หรือสิทธิในการได้มาหรือจำหน่ายไปซึ่งสินทรัพย์ที่สำคัญของธนาคาร
ทั้งนี้
การตกลงเข้าทำรายการดังกล่าวเป็นกรณีที่ต้องขอความเห็นชอบจากที่ประชุมผู้ถือหุ้นของธนาคาร
โดยต้องมีเสียงเห็นชอบไม่น้อยกว่าสามในสี่ของจำนวนเสียงทั้งหมดของผู้ถือหุ้นซึ่งมาประชุมและมีสิทธิออกเสียงลงคะแนน

อย่างไรก็ตาม ในการทำธุรกรรมสำคัญ ที่มีผลกระทบต่อความเสี่ยง
และการดำเนินธุรกิจของธนาคาร
ซึ่งคณะกรรมการพิจารณาแล้วเห็นว่าเป็นเรื่องที่สำคัญมีผลกระทบกับผู้ถือหุ้นส่วนใหญ่
เป็นเรื่องที่ผู้ถือหุ้นสมควรจะเป็นผู้ตัดสินใจ
แม้ว่ารายการดังกล่าวจะไม่ถึงระดับที่ต้องขอความเห็นชอบจากที่ประชุมผู้ถือหุ้น
ธนาคารก็จะนำเสนอให้ที่ประชุมผู้ถือหุ้นเป็นผู้พิจารณาอนุมัติรายการดังกล่าว

  1. การซื้อขายสินทรัพย์สำคัญ

การซื้อขายสินทรัพย์สำคัญ หรือการซื้อขายกิจการ ที่มีผลกระทบต่อความเสี่ยง
และการดำเนินธุรกิจของธนาคาร
คณะกรรมการธนาคารและฝ่ายจัดการต้องปฏิบัติหน้าที่ด้วยความระมัดระวังอย่างยิ่ง โดย

  1) คำนึงถึงปัจจัยต่างๆ ให้ครบถ้วน

  2) ตัดสินใจหรือเสนอความเห็นต่อผู้ถือหุ้นโดยมีข้อมูลที่เพียงพอ และ

3)  บันทึกข้อมูล
    และเหตุผลประกอบการตัดสินใจหรือการเสนอความเห็นต่อผู้ถือหุ้นให้ชัดเจนในรายงานการประชุมคณะกรรมการ
    และหนังสือเชิญประชุมผู้ถือหุ้น

2. การทำรายการที่เกี่ยวโยงกัน

หลีกเลี่ยงการทำรายการใดๆ ที่มีลักษณะเป็นการทำรายการที่เกี่ยวโยงกัน
หากมีความจำเป็นต้องทำรายการดังกล่าว

1)  สาระของรายการเป็นธรรม หมายถึง รายการนั้นสมเหตุสมผลเป็นไปเพื่อประโยชน์ที่ดีที่สุดของ
    ธนาคาร และเงื่อนไขของรายการไม่แตกต่าง หรือเสมือนกับการทำรายการกับบุคคลภายนอก

2)  กระบวนการทำรายการเป็นธรรม หมายถึง
    การทำรายการดังกล่าวควรผ่านการอนุมัติจากบุคคลที่ ไม่มีส่วนได้เสีย
    กระบวนการตัดสินใจโปร่งใส ตรวจสอบได้ และมีการเปิดเผยข้อมูลให้ผู้ลงทุน
    ทราบอย่างเพียงพอ

  3. การออกหลักทรัพย์เพิ่มทุน

ธนาคารมีนโยบายในการจัดหาเงินทุนโดยการเพิ่มทุน เมื่อ

  1) มีวัตถุประสงค์การใช้เงินชัดเจน
  และจะทำให้กำไรในอนาคตเพิ่มขึ้นคุ้มค่ากับการมีจำนวนหุ้นเพิ่มขึ้น

  2) มีราคาเสนอขายไม่ต่ำกว่ามูลค่ายุติธรรม
  เพื่อไม่ให้มูลค่าต่อหุ้นในส่วนที่ผู้ถือหุ้นถืออยู่นั้นต่ำลงโดยไม่จำเป็น

  3) มีการจัดสรรอย่างเหมาะสม
  และไม่ใช้เป็นช่องทางให้บุคคลใดได้อำนาจควบคุมในธนาคารเว้น
  แต่การเข้ามีอำนาจควบคุมของบุคคลนั้น จะเป็นไปเพื่อประโยชน์ของธนาคาร และได้รับอนุมัติ
  จากผู้ถือหุ้นโดยได้เปิดเผยข้อมูลอย่างครบถ้วน และผู้มีส่วนได้ส่วนเสียงดออกเสียงการประชุม
  คณะกรรมการ

4. การประชุมคณะกรรมการ

ธนาคารมีการกำหนดวันประชุมคณะกรรมการไว้ล่วงหน้าตลอดทั้งปี โดยจัดให้มีการประชุมคณะกรรมการธนาคารอย่างน้อยหนึ่งครั้งในทุกๆ ไตรมาส มีการกำหนดวาระการประชุมเพื่อทราบและเพื่อพิจารณาอย่างชัดเจน และอาจจัดให้มีการประชุมวาระพิเศษเพิ่มเติมตามความเหมาะสม โดยเลขานุการคณะกรรมการธนาคารจะจัดส่งหนังสือเชิญประชุมพร้อมระเบียบวาระการประชุมและเอกสารประกอบต่าง ๆ ไปยังคณะกรรมการแต่ละท่านล่วงหน้าไม่น้อยกว่า 7 วันก่อนการประชุม เพื่อให้คณะกรรมการและผู้บริหารได้พิจารณา ศึกษาวาระการประชุมอย่างเพียงพอและจัดสรรเวลาในการประชุมอย่างเหมาะสม เลขานุการคณะกรรมการธนาคารเป็นผู้จดบันทึกการประชุมเป็นลายลักษณ์อักษร และจัดเก็บรายงานการประชุมที่ผ่านการรับรองจากคณะกรรมการธนาคาร เพื่อพร้อมสำหรับให้คณะกรรมการและหน่วยงานที่เกี่ยวข้องตรวจสอบได้ โดยรายละเอียดการเข้าร่วมประชุมคณะกรรมการแต่ละคณะสามารถดูได้ที่หน้า 92-93

5. การประเมินตนเองของคณะกรรมการ

คณะกรรมการธนาคาร ในการประชุมการประชุมครั้งที่ 19/2549 เมื่อวันที่ 20 ธันวาคม 2549
เห็นชอบให้มีการประเมินผลการปฏิบัติงานของคณะกรรมการธนาคารเป็นประจำทุกปี
โดยไม่ได้มุ่งที่กรรมการผู้ใดผู้หนึ่งเป็นรายบุคคล
สำหรับการประเมินตนเองของคณะกรรมการประจำปี 2550
เลขานุการธนาคารได้ส่งแบบประเมินตนเองของคณะกรรมการทั้งคณะให้แก่กรรมการแต่ละคน
และรวบรวมเสนอผลการประเมินและข้อเสนอแนะต่อประธานกรรมการ
เพื่อกำหนดบรรทัดฐานใช้เปรียบเทียบกับผลการปฏิบัติงานตามหลักเกณฑ์กฎบัตรของคณะกรรมการ
และนำเสนอในที่ประชุมคณะกรรมการตามความเหมาะสมต่อไป

6. ค่าตอบแทนกรรมการและผู้บริหารระดับสูง

คณะกรรมการธนาคารมีนโยบายให้เปิดเผยจำนวนค่าตอบแทนของกรรมการและผู้บริหารระดับสูงตามหลักเกณฑ์ที่พระราชบัญญัติบริษัทมหาชนจำกัดและกฎ
ระเบียบ ข้อบังคับของหน่วยงานที่กำกับดูแล ทั้งนี้
ค่าตอบแทนกรรมการและผู้บริหารของธนาคารมีอัตราที่เหมาะสม
เปรียบเทียบได้กับระดับค่าตอบแทนของนิติบุคคลอื่นที่เป็นประเภทและมีขนาดใกล้เคียงกับธนาคาร
โดยมีหลักเกณฑ์ดังนี้

ค่าตอบแทนคณะกรรมการ

-   ธนาคารกำหนดเกี่ยวกับค่าตอบแทนกรรมการไว้ในข้อบังคับของธนาคารในลักษณะกว้างๆ
    เพื่อให้มีความยืดหยุ่นเพียงพอที่จะปรับเปลี่ยนได้ตามผลการดำเนินงานและเหมาะสมตามสถานการณ์
    โดยกำหนดให้กรรมการของธนาคารมีสิทธิได้รับค่าตอบแทนจากธนาคารในรูปของเงินรางวัล
    เบี้ยประชุม บำเหน็จ โบนัส หรือผลประโยชน์ตอบแทนในลักษณะอื่น
    ซึ่งที่ประชุมผู้ถือหุ้นจะพิจารณาอนุมัติ
    โดยที่ประชุมผู้ถือหุ้นอาจกำหนดเป็นจำนวนแน่นอนหรือวางเป็นหลักเกณฑ์
    และจะกำหนดไว้เป็นคราวๆ ไป หรือจะให้มีผลตลอดไปจนกว่าจะการเปลี่ยนแปลงก็ได้ ทั้งนี้
    ไม่กระทบกระเทือนสิทธิของพนักงานหรือลูกจ้างของธนาคารซึ่งได้รับเลือกตั้งเป็นกรรมการในอันที่จะได้รับค่าตอบแทนและผลประโยชน์ในฐานะที่เป็นพนักงานหรือลูกจ้างของธนาคารคณะกรรมการธนาคารเป็นผู้เสนอข้อมูลต่อที่ประชุมผู้ถือหุ้น
    โดยเสนอค่าตอบแทนให้สอดคล้องกับการสร้างผลตอบแทนระยะยาวให้กับธนาคารและผู้ถือหุ้น
    และคำนึงถึงปัจจัยต่างๆ ดังนี้

  - ความสอดคล้องกับค่าตอบแทนในอุตสาหกรรมเดียวกัน

  - ขอบเขตความรับผิดชอบ

  - สถานะความเข้มแข็งทางการเงินของธนาคาร

  - ความสอดคล้องระหว่างวิธีการวัดผลการปฏิบัติงานกับการบรรลุเป้าหมายของธนาคาร

ทั้งนี้ ค่าตอบแทนกรรมการธนาคารในปี 2550 มีหลักเกณฑ์ในการจ่ายดังนี้

  1. ค่าเบี้ยประชุมและค่ารับรอง

ที่ประชุมใหญ่สามัญผู้ถือหุ้นครั้งที่ 6 (ประจำปี 2543)
มีมติอนุมัติค่าตอบแทนกรรมการในรูปค่าเบี้ยประชุมและค่ารับรอง
โดยใช้วิธีแบบเหมาจ่ายเป็นรายเดือน ดังนี้

  - ค่าเบี้ยประชุม

ประธานกรรมการ 130,000 บาทต่อเดือน

กรรมการ 44,000 บาทต่อเดือน

  - ค่ารับรอง

  ประธานกรรมการ 70,000 บาทต่อเดือน

(ค่าเบี้ยประชุมและค่ารับรองดังกล่าวข้างต้น ให้ประธานและกรรมการเป็นผู้เสียภาษีเงินได้เอง
และให้จ่ายตั้งแต่เดือนพฤษภาคม 2543 เป็นต้นไป)

ที่ประชุมใหญ่สามัญผู้ถือหุ้นครั้งที่ 9 (ประจำปี 2546) และที่ประชุมสามัญผู้ถือหุ้นครั้งที่ 12 (ประจำปี
2549)ได้พิจารณาทบทวนค่าเบี้ยประชุมกรรมการ
และมีมติให้ค่าเบี้ยประชุมและค่ารับรองคงจำนวนเท่าเดิมไม่มีการเปลี่ยนแปลง คือ
ให้เป็นไปตามที่ได้รับอนุมัติจากที่ประชุมใหญ่สามัญผู้ถือหุ้นครั้งที่ 6 (ประจำปี 2543)
และให้คงอัตรานี้ไว้จนกว่าที่ประชุมผู้ถือหุ้นจะอนุมัติเปลี่ยนแปลงเป็นอย่างอื่น

2. ธนาคาร (บริษัทในเครือ) มีการจ่ายค่าตอบแทนอื่นๆ ให้แก่กรรมการดังนี้

1)  ค่าเบี้ยประชุมคณะอนุกรรมการ (มติที่ประชุมคณะกรรมการธนาคารครั้งที่ 12/2543 วันที่ 25
    พฤษภาคม 2543)

 ประธานคณะอนุกรรมการ 52,000 บาทต่อเดือน

  กรรมการ 40,000 บาทต่อเดือน

  2) ค่าเบี้ยประชุมคณะกรรมการบริหาร (มติที่ประชุมคณะกรรมการธนาคารครั้งที่ 11/2550 วันที่
  12 พฤษภาคม 2550)

ประธานคณะอนุกรรมการ 104,000 บาทต่อเดือน

  กรรมการ 40,000 บาทต่อเดือน

  3) ค่าเบี้ยประชุมที่จ่ายในฐานะที่คณะกรรมการตรวจสอบเข้าตรวจสอบบริษัทในเครือ
  ธนาคารจ่ายให้แก่คณะกรรมการตรวจสอบที่เข้าตรวจสอบ บริษัท บีที ที่ปรึกษาธุรกิจ จำกัด
  เท่านั้น ส่วนบริษัทในเครือแห่งอื่น แต่ละแห่งทำการจ่ายเอง
  (มติที่ประชุมคณะกรรมการธนาคารครั้งที่ 21/2545 วันที่ 18 ธันวาคม 2545)

 ประธานคณะกรรมการตรวจสอบ 12,000 บาทต่อเดือน

  กรรมการตรวจสอบ 8,000 บาทต่อเดือน

  4) ค่าเบี้ยประชุมกรรมการบริษัทในเครือ (บริษัทในเครือเป็นผู้จ่าย)
  (มติที่ประชุมคณะกรรมการธนาคารครั้งที่ 4/2544 วันที่ 21 มีนาคม 2544)

  ประธานกรรมการ 33,000 บาทต่อเดือน

  กรรมการ 22,000 บาทต่อเดือน

  (ค่าเบี้ยประชุมดังกล่าวข้างต้น ให้ประธานและกรรมการเป็นผู้เสียภาษีเงินได้เอง)

-   ในกรณีที่คณะกรรมการตั้งกรรมการจำนวนหนึ่งเป็นคณะกรรมการอื่นเพื่อดำเนินกิจการอย่างหนึ่งอย่างใดหรือหลายอย่างโดยจะกำหนดเงื่อนไขอย่างใดก็ได้
    กรรมการอื่นมีสิทธิได้รับค่าตอบแทนและบำเหน็จเพิ่มจากการที่ได้รับมอบหมายหน้าที่ความรับผิดชอบเพิ่มขึ้นตามที่ประชุมคณะกรรมการกำหนด

-   ในกรณีที่คณะกรรมการแต่งตั้งบุคคลใดมาเป็นที่ปรึกษาคณะกรรมการเพื่อช่วยเหลือให้ความคิดเห็นในกิจการงานของธนาคาร
    คณะกรรมการจะกำหนดค่าจ้างและบำเหน็จรางวัลได้ตามที่คณะกรรมการจะเห็นสมควร

-   เปิดเผยจำนวนค่าตอบแทนของกรรมการและผู้บริหารระดับสูงตามหลักเกณฑ์ที่พระราชบัญญัติบริษัทมหาชนจำกัด
    และกฎ ระเบียบ ข้อบังคับของหน่วยงานที่กำกับดูแล

9.5 การดูแลเรื่องการใช้ข้อมูลภายใน

คณะกรรมการธนาคารได้ตระหนักถึงความสำคัญของการป้องกันการนำข้อมูลภายในของธนาคารไปใช้เพื่อประโยชน์ส่วนตนเป็นอย่างยิ่ง
จึงมีนโยบายให้มีการเก็บรักษาข้อมูลซึ่งยังมิได้เปิดเผยต่อประชาชนไว้เป็นความลับโดยกำหนดให้รับรู้เฉพาะผู้มีส่วนเกี่ยวข้องเท่านั้น
และได้กำหนดเป็นระเบียบของธนาคารโดยห้ามมิให้กรรมการ ผู้บริหาร และพนักงาน
รวมถึงคู่สมรสและบุตรที่ยังไม่บรรลุนิติภาวะของบุคคลดังกล่าว ทำการซื้อ ขาย โอน หรือรับโอน
หลักทรัพย์ที่ออกโดยธนาคาร โดยใช้ข้อมูลภายในซึ่งยังมิได้เปิดเผยต่อประชาชน

ในการซื้อ ขาย โอน หรือรับโอนหลักทรัพย์ที่ออกโดยธนาคาร กรรมการ และผู้บริหาร
ต้องแจ้งต่อตลาด หลักทรัพย์แห่งประเทศไทย ภายใน 3 วันนับแต่วันที่เกิดรายการขึ้น
พร้อมทั้งส่งสำเนารายงานดังกล่าวให้กับสำนักกรรมการผู้จัดการใหญ่เพื่อเก็บเป็นหลักฐานทุกครั้ง
ทั้งนี้หากตรวจพบว่าบุคคลข้างต้นได้นำข้อมูลภายในของธนาคารไปใช้เพื่อประโยชน์ส่วนตน
ธนาคารจะถือว่าบุคคลดังกล่าวมีความผิดทางวินัย และจะถูกลงโทษตามระเบียบของธนาคารต่อไป

นอกจากนี้คณะกรรมการธนาคารได้กำหนดให้ทีมกำกับการปฏิบัติงานและสอบทานสินเชื่อ
ทำหน้าที่ติดตาม
ดูแลการปฏิบัติงานของหน่วยงานต่างๆของธนาคารให้มีการปฏิบัติงานเป็นไปตามกฎหมายและระเบียบที่เกี่ยวข้อง
อย่างต่อเนื่อง

9.6 บุคลากร

ณ วันที่ 31 ธันวาคม 2550 ธนาคารมีพนักงานที่ประจำอยู่สาขาจำนวน 1,217 คน
และพนักงานที่ปฏิบัติงานที่สำนักงานใหญ่ จำนวน 1,908 คน รวมมีพนักงานทั้งสิ้นจำนวน 3,125 คน
โดยแบ่งตามสายงาน หลักๆ ดังนี้

  1. กรรมการผู้จัดการใหญ่ จำนวน 1 คน

  2. สายบรรษัทธุรกิจ 1 จำนวน 118 คน

  3. สายบรรษัทธุรกิจ 2 จำนวน 105 คน

  4. สายธุรกิจสถาบัน จำนวน 151 คน

  5. สายธุรกิจรายย่อย จำนวน 1,619 คน

  6. สายสนับสนุนธุรกิจ จำนวน 509 คน

  7. สายบริหารความเสี่ยง จำนวน 184 คน

  8. ด้านการเงินและควบคุม จำนวน 120 คน

  9. ด้านกิจการองค์กร (รวมพนักงานที่ขึ้นตรงต่อกรรมการผู้จัดการใหญ่ 2 คน) จำนวน 39 คน

10. ด้านบริหารทรัพยากรบุคคล จำนวน 49 คน

11. ด้านเทคโนโลยี จำนวน 157 คน

12. ด้านพัฒนาองค์กร จำนวน 1 คน

13. ฝ่ายตรวจสอบภายใน จำนวน 49 คน

  14. ทีมกำกับการปฏิบัติงานและสอบทานสินเชื่อ จำนวน 23 คน

  รวม จำนวน 3,125 คน

นโยบายในการพัฒนาพนักงาน

การจัดทำแผนบริหารงานบุคคล

ธนาคารมีแผนในการขยายธุรกิจ ทั้งทางด้านธุรกิจรายย่อย และธุรกิจ SME อย่างต่อเนื่อง ดังนั้น
ธนาคารต้องสรรหาและพัฒนาบุคลากรไปควบคู่กัน เพื่อให้ได้มาซึ่งบุคลากรที่มีคุณภาพ
ซึ่งการบรรจุบุคลากรในตำแหน่งต่างๆนั้น ธนาคารคำนึงถึงพื้นฐานความรู้ ทักษะ ประสบการณ์
และความสามารถที่พึงมีในตำแหน่งงาน
ตามขอบเขตหน้าที่ความรับผิดชอบที่ธนาคารกำหนดไว้เป็นสำคัญ

  ธนาคารได้ตระหนักถึงความสำคัญในการให้การฝึกอบรม และพัฒนาบุคลากรอย่างต่อเนื่องเสมอมา
  ซึ่งเป็นปัจจัยหลักประการหนึ่งที่ส่งเสริมให้ธนาคารสามารถดำเนินงานตามเป้าหมายธุรกิจที่กำหนดไว้อย่างมีประสิทธิภาพ

ธนาคารกำหนดโครงสร้างองค์กร โดยแบ่งตามประเภทของงาน เป็นงานธุรกิจ
และงานสนับสนุนทั่วไป ทั้งนี้สำหรับงานธุรกิจ ได้จัดแบ่งโครงสร้างองค์กรตามประเภทของลูกค้า
(บรรษัทธุรกิจ / ธุรกิจสถาบัน / ธุรกิจรายย่อย) และตามประเภทของงาน
(บริหารผลิตภัณฑ์การขาย / ช่องทางการให้บริการ / ปฏิบัติการและสนับสนุน)
เพื่อให้ธนาคารสามารถพัฒนาผลิตภัณฑ์ และนำเสนอผลิตภัณฑ์ / การบริหาร
เพื่อรองรับความต้องการของลูกค้าได้มากขึ้น และคล่องตัวยิ่งขึ้น

ในปี 2550 ธนาคารได้ว่าจ้างบริษัทที่ปรึกษาเข้ามาช่วยดำเนินการศึกษา
เพื่อปรับเปลี่ยนระบบการวัดผลงานของธนาคาร จากระบบเดิม MBO มาเป็นระบบ KPI
รวมถึงการปรับปรุง
กระบวนการประเมินผลการปฏิบัติงานของพนักงานที่จะนำมาใช้ประเมินทั้งผลงานที่ทำได้ (KPI)
และประเมินความสามารถที่เอื้อให้เกิดความสำเร็จในงาน (Competencies)
และให้จัดระบบวางแผนสายอาชีพ (Career Management Process)
พร้อมทั้งพัฒนาระบบบริหารข้อมูลทรัพยากรบุคคล (Human Resource Management) ไปด้วย
ซึ่งเป็นส่วนหนึ่งในโครงการพัฒนาระบบของโครงการ ERP (Enterprise Resource Planning
System) โดยคาดว่าจะนำมาใช้ได้ในปลายปี 2551

ณ สิ้นสุดไตรมาสที่ 4 ของปี 2550 ธนาคารมีบุคลากรรวมทั้งสิ้น 3,125 คน
โดยแบ่งเป็นบุคลากรประจำสำนักงานใหญ่ จำนวน 1,908 คน บุคลากรประจำอยู่ใน สำนักงานเขต
ศูนย์ธุรกิจ และสาขาในกรุงเทพฯ-ปริมณฑล และในภูมิภาค จำนวน 1,217 คน

การฝึกอบรมและพัฒนาบุคลากร

ในปี 2550 ธนาคารได้จัดฝึกอบรมให้แก่พนักงาน 197 หลักสูตร
โดยแบ่งเป็นการฝึกอบรมภายในธนาคารจำนวน 75 หลักสูตร
และเป็นหลักสูตรที่ส่งพนักงานออกไปรับการอบรมภายนอกจำนวน 122 หลักสูตร
มีจำนวนพนักงานเข้ารับการอบรมทั้งหมด 11,458 คน
ซึ่งในจำนวนนี้อาจมีพนักงานที่ได้รับการส่งอบรมมากกว่าหนึ่งหลักสูตรรวมอยู่ด้วย
คิดเป็นจำนวนวันอบรมต่อพนักงาน/ต่อปี ได้เท่ากับ 7.181 วัน และคิดเป็นค่าใช้จ่ายทั้งสิ้น จำนวน
25.64 ล้านบาท

ค่าตอบแทนพนักงาน

ธนาคารให้ค่าตอบแทนพนักงานทั้งหมดในรูปของเงินเดือนประจำ คิดเป็นผลตอบแทนรวมของพนักงาน
ณ สิ้นงวด 12 เดือน สิ้นสุดวันที่ 31 ธันวาคม 2550 จำนวน 3,125 คน
เป็นเงินทั้งสิ้น1,292,270,671.61 บาท